
A fordító előszava. 

A történelmi hazugságokra rósz idők járnak ; 
pedig már oly szépen tenyésztek, hogy a ^Aazugsdg 
atyja^ a legbusásabb aratással kecsegtethette magát. 

Különös egy fajta termény ez ; a ború, a köd 
élteti, — a világosság, a napfény elöli : gomba, mely 
csak a pinczében vagy a csalit alatt diszlik, penész, 
mely a legkisebb fuvalmát sem birja ki. 

A fáradhatatlan történetbuvárok mint pl. Jans- 
sen, Onno KIopp, Brunner feltörik a történet talaját ; 
napfény és szellő éri az eddig letakart rétegeket s 
az ekként megbolygatott talajból gomba s penész 
egyaránt kipusztul. 

A jelen könyvben is ilyen feltört történelmi ré- 
teg tárul szemeink elé. 

A franczia forradalomról azt hirdették, tanitották, 
hitték és hiszik még ma is, hogy az nemcsak a fran- 
czia nemzet, hanem az egész emberi nem történeté- 
nek legdicsőbb korszaka, mert ezzel vette kezdetét 
a felvilágosodás, mert ez tette az embereket szaba- 

dokká, egyenlőkké és testvérekké, szóval, mert ez 
alapította meg az emberi nem boldogságát, melyet 
azelőtt a babona, az előítéletek s a zsarnokság lehe- 
tetlenné tettek. Mi természetesebb tehát, mint hogy 
e dicső korszak beköszöntésének centenáriuma a leg- 
nagyobb örömmel széles e világon, de különösen 
Francziaországban megünnepeltessék ? ! 

Fr éppel püspök jelen könyvével feltörvén e 
„dicső** korszak történetének talaját, a világosság, a 
napfény felé fordítja annak eddig meg nem világított 
rétegeit s ezen becsületes munkássága által az imént 
vázolt történelmi hazugság penészét és gombáit mind 
elenyészteti. is meg akarja ünnepelni a franczia for- 
radalom kitörésének százéves emlékezetét, de ugy, 
mint a nagy árvíz, a nagy jégverés évfordulóját szok- 
ták megülni : fogadalmi ünneppel. 

Nem bocsátkozhatom e helyütt annak kimuta- 
tásába, mily sok hamis nézet enyészik el a jelen 
könyvvel, hiszen a t, olvasó, midőn e könyvet ol- 
vassa, maga is látni fogja az egész forradalmi pan- 
theon összedülését : hanem csak azt az egyet említem 
meg, hogy midőn Freppel a franczia forradalmat 
kárhoztatja, nem annyira az 1793-iki, mint inkább az 
1789-íkí esztendő lebeg a szemei előtt. Nem, midőn 
az elveket egészen az utolsó végletekig végrehajtot- 
ták, hanem, midőn azokat ünnepélyesen kihirdették : 
akkor ütött ki a forradalom. 

Midön e forradalmi elvek kihirdetésének meg- 
ünneplésére felhangzó dicshymnuszok és szónoklatok 
árja megindul s a frázisok nem kevés embert tévedésbe 
ejthetnek, kétségkívül igen hasznos dolog a közön- 
ség figyelmét a szép, de hazug szavakkal eltakart 
szomorú valóságra irányítani s a jóakaró figyelmez- 
tetést mennél tovább elvinni. 

A tudós és jeles szerző a legnagyobb készség- 
gel adta beleegyezését, hogy könyve magyar nyelvre 
is lefordíttassák, mert széles világismereténél fogva 
tudja, hogy hazánkban is sokan vannak, a kik a 
franczia forradalom eszméiért jó- vagy roszhiszemü- 
leg lelkesednek. 

A levél, melylyel a hirneves szerző a fordítót e 
könyv magyarítására feljogosította, a következőleg 
hangzik : 



Évéché d'Angers. 

Angers le 3. Mars. 1889. 

Spectatissime Domine, 

Libenti animo Tibi omni- 
modam facultatem largior ad 
edendam versionem hungari- 
cam operis mei : „Zű Révolu- 
Hon Frangaise eic.*^ 

Utinam populi, falsis opi- 
nionibus ducti, rectam in se- 
mitam, Ecclesia duce, redire 
valeant I 

Etsi linguae hungaricae im- 
p eritus sim, nihilominus opto, 



Angersi püspökség. 

Angers, 1889. marc. 3. 

Nagytiszteletü Url 

Szives-örömest megenge- 
dem, hogy „La RévoluHon fran- 
gaise eic.*^ czimü munkámat 
magyar forditásban kiadja. 

Vajha a hamis elvek által 
vezérelt népek az Egyház 
útmutatása mellett az igaz 
ösvényre visszatérhetnének. 

Jóllehet a magyar nyelv- 
ben jártas nem vagyok, mégis 
a többi máris kiadott fordi- 

ut inter caeteras versiones 
alibi jam editas unum quoque 
versionis tuae hungaricae pos- 
sidere queam exemplar. 

Interea, spectatissime Do- 
mine, omnibus te officiis pro- 
sequor 

addictissimus in Xto 

t Car. Aemil. Freppel, 

£p. Andegavensis m. p. 



tások mellett az ön magyar 
fordításának is egy példányát 
birni óhajtom. 

Egyébként ön iránt, nagy- 
tiszteletü Úr, a legjobb érzel- 
mekkel eltelve vagyok 

Krisztusban jóakarója 
Freppel Károly Emil, 

angersi püspök s. k. 



Azon meggyőződésben indítom útnak e köny- 
vet, hogy a nagynevű szerző által kifejezett óhaj 
megvalósításához ez is fog nemivel hozzájárulni. 

Esztergom, 1889. évi húsvét ünnepén. 



©r. Csdfori 9yula. 

A szerző előszava. 

Egy évszázad választ el bennünket amaz ese- 
ményektől, a melyek a franczia forradalom kezdetét 
jelezték. Elég messze vagyunk tehát, hogy e tényeket 
elhamarkodás nélkül latolgathassuk. Megfontolatlan- 
ság volna ugyan azt állítani, hogy a forradalom vég- 
következményeiben is kifejlett s pályafutását immár 
befejezte ; söt inkább azt kell hinnünk, hogy czéljá- 
tól még mindig messze van, s ekként még mindig 
folytatja útját s fokról-fokra előrehalad. Mindazonál- 
tal már száz év óta is annyi fázison ment keresztül 
s annyiféle alakban jelentkezett, hogy már most is 
meg lehet állapitani, mily szerepet játszott különö- 
sen Francziaországnak s általában az emberiségnek 
történetében. Egy évszázaddal az állítólagos refor- 
máczio után is vajmi könnyű volt megjelölni a med- 
ret, a melybe a protestantismus az ő bizonytalan- 
sága- és változékonyságával mind örökre belemerü- 
lendő volt. 

A franczia forradalom bizonyos tekintetben ha- 

sonlit a reformácziőhoz : egyik is, másik is oly moz- 
galom, mely egy évszázad vagy egy ország hatá- 
rain messze túlterjed. Ha az 1789- és 1793-iki moz- 
galom csakis a dinasztia megdöntésére, s a kormány- 
formának megváltoztatására szorítkozik, akkor az 
egész nem lett volna egyéb közönséges katasztró- 
fánál, a milyenre a történelemben nem egy példát 
találunk. Ámde a franczia forradalomnak egészen 
más jellege van : ez egy vallási, bölcsészeti, politi- 
kai, társadalmi tan, vagy, ha jobban tetszik, tanrend- 
szer. Ebben rejlik e forradalomnak nagy hordereje, 
s eme különböző álláspontokra kell helyezkednünk, 
ha e forradalmat akár önmagában, akár a franczia 
nemzet sorsára vagy az általános polgáriasodás me- 
netére gyakorolt befolyásában megitélni akarjuk. 

Minden arra ösztönöz bennünket, hogy e forra- 
dalmat, loyálisan és őszintén, vizsgálat alá vegyük. 
Mert hisz nyilvánvaló, hogy kortársaink gondolko- 
zás- és cselekvésmódja jobbára ama fogalomtól függ, 
a melyet maguknak az 1789-iki mozgalomról, a je- 
len korszak kiindulási pontjáról alkottak. Emberek 
és dolgok, mind más szinben tűnnek fel, a szerint, 
a mint ama mozgalmat, jogilag, a mindenki által 
óhajtott s hazánk vallási és politikai történelmének 
szellemében megvalósítandó reformokra szorítják, vagy 
pedig ujongnak a fölött, hogy az — tényleg — radikális 
forradalomba tört ki, melyet a XVIII-ik század böl- 

csészeinek s különösen Rousseau j^Contrat social^-yk- 
nak elvei sugalmaztak és vezéreltek. így fogják föl 
a dolgot az 1789. év jubileumának rendezői: száz 
év tapasztalatai után elérkezettnek látják az időt a 
franczia forradalom ünnepélyes dicsőítésére, bennün- 
ket pedig ama kérdés tisztába hozatalára kénysze- 
rítenek, vájjon a tények megengedik- e nekünk is, 
hogy az ujongók örömeiben és reményeiben osz- 
tozzunk. 

S ezen kutatás ma kétségkívül sokkal könnyebb, 
mint volt ezelőtt. A császárság, valamint a restauráczio 
és az 1 830-iki monarchia idejében, minden intézményen, 
minden törvényen, bizonyos idegenszerű, a forradalmitól 
elütő befolyás volt észrevehető, s ennélfogva nem éppen 
könnyű volt azt, a mit a forradalom szült attól, a 
mi máshonnét származott, megkülönböztetni. Innét a 
sok csalódás, hogy ne mondjuk szofizma. De ma, 
midőn Francziaország politikai és társadalmi szem- 
pontból mindinkább a tiszta forradalmi hagyományok- 
hoz tér vissza, a kérdés, a másodrendű és átmeneti 
mozzanatoktól megtisztulva, sokkal világosabb és 
határozottabb lett; s ugy hiszszük, hogy azt a kö- 
vetkező szavakba lehet összefoglalni : 

Mit csinált a forradalom Francziaországból ? Volt-e 
képes 100 év alatt csak egy kérdést is megoldani 
azokból, a melyeket mindjárt kezdetben maga elé 
tűzött, s honnét e tehetetlenség? vájjon lehet-e neki 

csak egyet is köszönni a polgári, politikai és társa- 
dalmi téren egy évszázad alatt létrejött okos és ész- 
szerű reformok közül — a vagy talán eme reformo- 
kat nélküle sokkal bölcsebben, méltányosabban és 
biztosabban lehetett volna keresztül vinni? Megva- 
lósitotta-e a szabadság, egyenlőség és testvériség 
elveit, vagy pedig a neki sajátos formák alatt zsar- 
nokságot és pártgyülöletet szült? Hizeleghet-e magá- 
nak azzal, hogy akár a tudomány elöbbrevitelében, 
akár a munkások sorsának javitásában neki is van 
része? s ellenkezőleg nem ő fonja-e nagy részben 
az újkor legnagyobb ostorát, a határt és szünetet 
nem ismerő: militarizmust ? S miként van az, hogy 
a polgáriasuk nemzetek, a helyett, hogy példája 
után indulnának, mindinkább elfordulnak tőle? Ezen 
kérdéseket kell az 1789-iki esztendő százéves jubi- 
leuma alkalmából megoldanunk, s meg fogunk győ- 
ződni, hogy a franczia forradalom nem jótétemény- 
nek, hanem az emberi nem történetében följegyzett 
leggyászosabb események egyikének tekintendő. 

Reformok és forradalom. 

Az 1789-iki mozgalomnak, az általános óhaj 
szerint, reform-mozgalomnak kellett volna lennie, — 
az pedig az alább jelzendö okokból forradalmi moz- 
galommá lön. Ez a bűne és kárhoztatása egy- 
szersmind. 

Néhány évvel ezelőtt ezeket mondottam: „A 
múlt század vége felé a franczia társadalomban oly 
szellemi mozgalom támadt, melynek végét még most 
sem lehet látni. Megtörtént nem egyszer azelőtt is, hogy 
a nemzetek közéletük viszonyait az idő kivánalmai- 
és a szellemi állapotokhoz képest bizonyos tekintet- 
ben módositották ; sőt maga Francziaország sem mu- 
lasztotta el hosszú történetének folyamán politikai és 
polgári kormányzását a fejlődő viszonyokhoz képest 
átalakitgatni. Az igazság által sugalmazott és oko- 
san keresztülvitt reformok nem ellenkeznek az isteni 
Gondviselés czélzataival, sem a dolgok természetes 
rendjével. De egy nemzet, mely egész múltjával hir- 
telen szakit, s kormányából, törvényeiből, intézmé- 
nyeiből egy pillanat alatt ^tabiila rasa^-t csinál, hogy 

a társadalmi épületet, tekintet nélkül minden jogra 
és hagyományra, alapjától kezdve újra fölépítse ; egy 
nemzet, mely, jóllehet valamennyi között legelsőnek 
tartatik, az egész világ szine előtt kijelenti, hogy 
tizenkét évszázad óta hamis utón járt, szellemét, kül- 
detését és kötelességeit illetőleg ezen egész időn át 
tévedésben volt, hogy mindaz, a mi nagyságát és 
dicsőségét képezte, igazságtalan és törvénytelen, hogy 
mindent újra kell kezdeni s hogy mindaddig nem 
nyugszik, a mig történetéből az utolsó nyomot el nem 
törülte: ez oly különös látvány, a milyent az embe- 
rek még sohasem szemléltek. " ^ 

De hát csakugyan a nemzet kivánta-e 1789-ben, 
hogy Francziaország dicsőséges történetét a harag 
egy pillanatában összetépje s magát a legborzasz- 
tóbb bizonytalanságra bizza ? A világért sem. Figye- 
gyelemmel és ismételten elolvastam amaz utasitáso- 
kat, a melyekben a papság, a nemesség és a har- 
madik rend kívánságait és érzelmeit szabadon és 
őszintén kifejezte; mert „soha választások oly sza- 
badon nem ejtettek meg, mint 1789-ben ;"^ de sem- 
mit sem találtam, a mi ama kívánságra vallana.^ Sőt 



> Lamoriciére tábornok emlékszobrának leleplezése alkalmából mondott 
beszéd. 1879. 

• Chassin Le génié de la Révolution I. k. 217. lap. A szerző 
egyike a forradalom lelkes magasztalóinak. 

> A nemzeti gyűlésre küldött követeknek adott utasításokat mindjárt 
1789. kiadta Prudhomme *, ezen kiadványnak teljes czime: «Résumé général 
ou extráit des cahiers de pouvoirs, instructions, demandes et doléances, re- 
mis par les divers baillages, sénéchaussées et pays d'État du royaume áleurs 
députés á l'Assemblée des Etats généraux ouverts á Versailles le 4. mai. 
1789. par une société de gens de lettres, publié par le sieur Prudhomme, 
3 volumes Paris 1789. 

ellenkezőleg a közóhaj egyhangúlag az, hogy a fran- 
czia társadalom alapelvei : a monarchikus kormány- 
forma, a király szent személyének sérthetetlensége, 
a fiágon való trónörökösödés, a kizárólag csakis az 
uralkodó kath. vallást megillető nyilvánossági jog 
stb.^ épségben tartassanak. 

Emez alapelveket egyetlen egy megbizó levél- 
ben sem bolygatják, s a harmadik rend nem a leg- 
utolsó a lelkesedésben, midőn a királysághoz való 
ragaszkodás feltüntetéséről van a szó.* 

Teljesen beigazolt és tagadhatatlan tény tehát, 
hogy a nemzet értelmiségének szine-java által előké- 
szített, a nép, a nemesség és az egyházi rend gyü- 
lekezetei által külön-külön választott megbízottak ál- 
tal Írásba foglalt s végre a teljesen szabadon ta- 
nácskozó és szavazó választók tömege által meg- 
hányt-vetett és jóváhagyott megbizó levelekben a 
radikális forradalom eszméjének semmi nyoma sincsen. 
Ezen megbizó levelekben kell keresni a franczia 
nemzet igaz érzületét 1789. előestéjén. Helyesen 
mondja Mounier : ^Meg akarták szüntetni a visszaélé- 
seket, de nem megdönteni a trónt ;*'* reformokat 
akartak, de nem forradalmat. 



« Clermont-Tonnerre grófiiak jelentése a megbizó levelek megvizsgá- 
lásáról 1789. jul. 27-én (Histoire parlementaire II. k. 177. 1.) — «A ka- 
tholikus vallás maradjon továbbra is az ország vallása, de mindaddig, amig 
a közerkölcsöket és a közbékét nem zavarják, a többi keresztény vallásfele- 
kezeteket sem kell háborgatni: ime ez az egész, a mit a nemesség és a har- 
madik rend kiván.» Poncins Leo: A 89-iki megbizó levelek (Les Cahiers de 
89.) Paris 1886. 146. 1. 

■ Chassin id. h. 240. 1. s kk. 

■ Mounier : Recherches sur les causes qui ont empéché les Fran^ais de 
devenir libres I. k. 249. 1. 

Igen, meg akarták szüntetni a visazaéléseket, és 
a visszaélés sok is, meg nagy is volt. A nemzet egy- 
hangúlag és teljes joggal reformokat óhajtott : re- 
formokat az előjogokat illetőleg, a melyek egykor 
a közjóra nézve üdvösek voltak, de a melyek utóbb 
jobbára minden létjogukat elvesztették; reformokat 
az igazságszolgáltatás terén; reformokat az adó ki- 
vetése- és behajtására nézve ; mindenekfölött pedig 
azt óhajtotta, hogy a franczia alkotmány igaz alap- 
elvei érvény őket visszanyerjék, vagyis az adó a 
nemzet beleegyezése nélkül ne emeltessék s a tör- 
vényhozásban a nemzet képviselőinek is legyen részük 
ama régi mondás szerint : Lex consensu populi fit et 
constitutione regis; ime ezek voltak a múlt századvége 
felé a franczia társadalom összes osztályainak jogos 
óhajai. Nem tartozom Richelieu és XIV. Lajos bel- 
és külpolitikájának föltétlen bámulói közé. BéruUe, 
Vauban, Bois-Guillebert, Feneion s más nem kevésbbé 
élesen látó szellemek panaszai nagyon is jogosultak 
voltak. Örökké kár, hogy a monarchia, eltérve ha- 
gyományos irányától, kényuralommá fejlődött ; hogy 
a közügyek intézésének tényezőjeképen s a pénzügyi 
rendetlenségek megakadályozására hathatós ellenőr- 
zésül szolgálható országgyűlést 1 6 1 4-től 1 7 89 -ig 
össze nem hívták; hogy a királyi biztosság rendsze- 
rének mód nélküli alkalmazása által a választó tes- 
tületek működését, a városok és tartományok sza- 
badságát lerontó centralizáczio érdekében, megbéni- 
tották; hogy a nemesség a helyett, hogy, mint An- 
golországban vagy egyebütt, valóságos politikai ha- 
talommá fejlődött volna, annyira sülyedt, hogy igen 

gyakran csak puszta diszitményül szolgált ; és végre 
örökké kár, hogy idejüket múlt szokások, melyeknek 
fenmaradását semmiféle komoly érdek sem kivánta, 
annak daczára, hogy a népet könnyen elkeseríthet- 
ték — valamely politikai jognak elvesztése nem sérti 
annyira a népet, mint a vadászati vagy halászati 
joggal való visszaélésekből^ származó zaklatások — 
mégis oly sokáig fentartattak. Mindezen söt még 
sok más pontra nézve is a franczia nemzet teljes 
joggal követelte a reformokat. Semmi sem felel meg 
jobban az igazságnak s az ország igaz hagyomá- 
nyainak, mint megkövetelni, hogy az évszázadok 
hosszú során a polgári, politikai és társadalmi viszo- 
nyok közé becsúszott visszaélések megszűnjenek. 

De hogy az 1789-iki eseményeket józanul és 
igazságosan megitélhessük, ismét és ismét csak azt 
kell hangoztatnunk, hogy e visszaélések meghagyá- 
sára senki sem gondolt, s hogy e reformok keresz- 
tülvitelét mindenki óhajtotta. 

Soha és sehol másutt nem lehetett tapasztalni, 
hogy a kormányhatalom és a politikai rendek a tár- 
sadalmi állapotok békés átalakításánál oly nagylel- 
kűséget és annyi jóakaratot tanúsítsanak. 

De söt nem egyszer elhirtelenkedett lelkesült- 
séggel is láttak hozzá, mint például aug. 4-ének éj- 
jelén, midőn a nemesség és a papság a nélkül, hogy 
szerzett jogaiból csak valamit is fentartott vagy 



' A harmadik rend követeinek megbizó levelei telvék ilyetén jogos 
panaszokkal, ámde ezen panaszokat a monarchia és a vallás megdöntése nél- 
kül is minden bizonynyal meg lehetett volna szüntetni. Cahiers du Tiers 289. 
1. s kk. 329. 1. s kk. 

kikötött volna s ekként, mivel a kérdésben mások 
is érdekelve voltak, az igazságosság és méltányos- 
ság sérelmének megkoczkáztatásával is, minden elő- 
jogairól lemondott. De már előbb is megtörtént, 
hogy az addig kiváltságos rendek a nélkül, hogy a 
későbbi fejlemények kényszerítő hatása alatt állottak 
volna, az adók és egyéb közterhek viselésére nézve 
minden előjogukról önkényt és ünnepélyesen lemon- 
dottak.^ S különösen a papság , tekintettel az or- 
szág szükségére, a mi a legfőbb törvény*' követelte, 
hogy a pénzbeli terheket a kellő arányban kivétel 
nélkül minden polgár viselje; hogy az adóbeszedés 
módja mind a három rendre nézve egy és ugyanaz 
legyen ; hogy a sóadó, a robot s az összes hűbéri 
és jobbágyi terhek, vagy egészen megszüntettessenek, 
esetleg megváltassanak vagy legalább* enyhittessenek. 

Az ezelőtt már azért is jogosult kiváltságoknak, 
mert a kik azokat élvezték, azoknak a közoktatás- 
ról, a templomok és kórházak fentartásáról kellett 
gondoskodniok, megszüntetésén kivül több megbizó 
levélben azon óhaj is volt kifejezve, hogy a mun- 
kások osztálya minden adótól ment legyen és hogy 
a városok és a falvak szegényeit bútoraiktól, szer- 
számaiktól s egyéb életfentartási szereiktől, adóhát- 
ralék fejében ne legyen szabad megfosztani.^ 

Hasonló egyértelműség uralkodott az 1789-iki 
esztendő előestéjén a többi szükséges reformokra 

• A király nyilatkozata az előkelők (notables) gyűlésén 1787. april ha- 
vában. — Prudhomme Résumé des Cahiers I. k. 197 s kk. 11. (a papság),— 
II. k. 182. s kk. 11. (a nemesség.) 

• Réiumé des cahiers 4. §. a pénzügy *, 5. §, a fóldmüvelés. 
« U. o. 209. és 204. 1. 

— 16 — 



-^ Reformok és forradalom. *<- 



nézve is. Az országgyűlésnek minden harmadik vagy 
ötödik évben való összehivása ; a nemzet képviselői- 
nek az adó bármely nemének kivetéséhez okvetlenül 
megkívántató beleegyezése; a törvényhozó hatalom- 
nak a király és a nemzet közötti megosztása; a 
végrehajtó hatalomnak kizárólag a király személyé- 
ben való öszpontositása ; egy törvénykönyv, mely az 
ország minden lakóját kötelezze; a vámsorompóknak 
az ország határáig való kiterjesztése ugy, hogy 
egyik tartomány a másiktól el ne választassék ; a 
nemzeti gyűlés mintájára szervezett tartományi gyű- 
lések, melyek a végrehajtó hatalmat ugyan nem 
gyakorolják, de az egyes tartományokat függetlenül 
kormányozzák; a biróságoknak a törvényhozó hata- 
lom bitorlása nélkül csakis birói ténykedésekre szorit- 
kozása ; a polgárok egyéni szabadságának a törvény 
oltalma alá helyezése, az önkényes elfogatások — 
lettres de cachet — megszűntetése; a kitüntetések, 
rangok és méltóságok minden polgárra nézve elér- 
hetők s csakis érdem szerint adományozhatok legye- 
nek: ime ez az, a mit mindenki követelt, s a mit 
senki meg nem tagadott, a király csak ugy nem, 
mint az ország három rendje. Lehetett volna ugyan 
e kérdéseket még jobban megvizsgálni, söt a javítá- 
sok utján még előbbre menni, a nemzeti képviseletet 
egy kamarában, vagy két kamarára osztva állandósí- 
tani; de bármily mérvben akartak is a megbizó le- 
velekben kifejezésre juttatott kívánalmaknak eleget 
tenni, még sem volt szükséges a reformok keresztül- 
vitelére nézve uralkodó egyértelműséggel szemben 
ama tiz évig tartó véres szomorujátékot megkezdeni, 

melynek következményeképen a tízenöt-tizennyolcz 
évenkint meg-megujuló rázkódtatások Francziaország 
jólétét minduntalan veszélyeztetik. 

Az igaz franczia hazafi a mély sajnálkozás érzü- 
letével szivében azt a kérdést veti föl: mivé lett 
volna már ma Francziaország, ha az 1 7 89-iki reform- 
mozgalom, a mint az a megbiző levelekben jelezve 
van, a helyett, hogy az állandó forradalomnak helyt 
adott volna, inkább a maga szabályos medrében ma- 
rad; ha a hagyományos intézmények megifjodva és 
megerősödve az ország szükségletei- és érdekeihez 
képest fokról-fokra tovább fejlödnek; ha a hatalom 
a helyett, hogy száz év óta a dictatura és a fejet- 
lenség közt tétováz, az általános óhaj szerint a kellő 
egyensúlyban megtartatik; ha a franczia nemzet tiz 
forradalomtól és mindössze harmincz éven át tartó, 
nem mondom, nem dicsőséges, de teljesen meddő 
háborúitól megkimélve a Gondviselés által nyújtott 
bámulatos előnyöket hasznára tudja fordítani? Nincs 
politikai érzékkel biró ember, aki velünk együtt nem 
állitaná, hogy, ha az 1789-iki reformmozgalom a jel- 
zett módon vitetik keresztül, akkor Francziaország- 
nak jutott volna a hangadó szerep a ker. Európá- 
ban s ma már az egész világ élén állana. 

De hagyjuk ez ábrándot, midőn előttünk a leg- 
szomorúbb való. 

Jegyezzük meg magunknak e tanulmány beve- 
zetéséből ama, minden kétségen felül álló tényt, hogy 
az 1789-ben és azontúl keresztülvitt polgári és po- 
litikai reformoknak, értem a hasznos, komoly és jo- 
gos reformokat, a franczia forradalomhoz semmi kö- 

zük. A papság, a nemesség és a harmadik rend meg- 
bízó levelei bizonyságul szolgálnak arra nézve, hogy 
mindezen reformokat forradalom nélkül sokkal böl- 
csebben, biztosabban és hatásosabban lehetett volna 
megvalősitani. Nincs ezen reformok között csak egy 
is, a melyet a forradalom nem késleltetett, nem ve- 
szélyeztetett, vagy sokáig, ha nem örökre, lehetetlenné 
nem tett. Erre vall a mi mai helyzetünk is, a mely- 
ben, bár a forradalom óta már száz év múlt el, alap- 
kérdéseink közül egyetlen egy sincs véglegesen meg- 
oldva. Ne beszéljenek tehát nekünk az 1789-ben, a 
polgári és politikai téren várt és remélt javításokról : 
ez nem a franczia forradalom. A franczia forradalom 
egészen más dolog; ez egy tan, és pedig radikális 
tan, a mely a kereszténységgel homlokegyenes ellen- 
tétben áll, de éppen ezért hamis és nem habozom 
elismerni, az emberiség történetében nagy szerepet 
játszik. 

A franosia forradalom és a keresatónység. 

A franczia forradalom az észelviségnek alkalma- 
zása a polgári, politikai és társadalmi rendre ; s ezen 
doctrinair jelleg az, a mi azt az államok történeté- 
ben bekövetkezett egyéb változásoktól megkülönböz- 
teti. Mert (s ezt nem lehet eléggé hangsúlyozni) csak 
a fölszinen marad, a ki a franczia forradalomban 
pusztán dinasztikus- és kormánykérdést vagy bizo- 
nyos jogoknak a polgárok egyik vagy másik osztá- 
lyára nézve kiterjesztését vagy megszorítását látja. 
A franczia forradalomban az emberi társadalomnak 
— eredetének, szervezetének és czéljainak egészen 
uj felfogásáról van a szó. 

Még az sem felelne meg teljesen a valóságnak, 
ha az alkotmányos gyűlés által megkezdett, a tör- 
vényhozó és a nemzeti gyűlés által folytatott mun- 
kát csak a katholika EJgyház elleni támadásnak te- 
kintenök. A katholicismusnak megsemmisítése először 
a papság polgári alkotmányának behozatala s utóbb 
a véres üldözés által a forradalom vezérférfiamak 
kétségkivül fötörekvése volt. Ezen törekvésükben a 

protestánsok és a janzenisták, a kik az Egyházat 
csak ugy gyűlölték mint a királyságot, testestül-lel- 
kestül támogatták. De ha csakis az eretnekség és 
szakadárság diadala lett volna a czél, akkor a tizen- 
nyolczadik század vallásellenes mozgalma alig külön- 
bözött volna a tizenhatodikétól ; pedig, jóllehet a re- 
formáczio az által, hogy a tekintély elvét ennek 
legmagasztosabb alakjában megtámadta, a franczia 
forradalomnak útját egyengette, ez utóbbi mégis sok- 
kal radikálisabb tagadásaiban. Innét van, hogy, mi- 
ként alább ki fogjuk mutatni, a franczia forradalom 
elvei maguknál a protestáns államoknál is kisebb- 
nagyobb ellenszegülésre találtak. 

Nem, a franczia forradalom nem csupán a ka- 
tholika Egyházat, ennek hierarchiáját és intézményeit 
akarta a polgári, politikai és társadalmi térről kiszo- 
rítani; vezérelve és föczélja az volt, hogy az tgész 
keresztény hit, az isteni kinyilatkoztatással és a ter- 
mészetfölötti renddel együtt kiküszöböltessék s hogy 
az ember csakis ahhoz tartsa magát, a mit e forra- 
dalom álbölcsei a természet és az ész kivánalmának 
neveznek. Olvassátok csak a franczia forradalom által 
kihirdetett » emberi jogokat," vizsgáljátok meg ezen, 
a közhatalomról, a családról, a házasságról, a tani- 
tásról, az igazságosságról, a törvényről alkotott fo- 
galmakat: s midőn mindezt olvassátok, midőn mind- 
ezen uj intézményeket látjátok, azt fogjátok mondani, 
hogy eme, tizennégy század óta keresztény nemzetre 
nézve a kereszténység soha sem létezett, miután 
általa számba sem vétetett. A politikai testületet ké- 
pező papság jogainak, kiváltságainak megszorítása 

mely meghatározza, mit kell tenni és mit kell kerülni, 
kifejezését? A világért sem. A törvény — szerintük 
— egy csomó ember akaratának kifejezése ; emberek 
határozzák meg végérvényesen s minden más tekin- 
télyre való hivatkozás lehetősége nélkül, mi igazságos 
és mi igazságtalan. Elismernek-e ök megdönthetetlen 
igazságokat, minden egyességnél régibb, minden 
egyességen felülálló jogokat, ugy hogy mindaz, ami 
ezek ellenére történik, érvénytelen és jogerővel nem 
bir? Nem is látszanak gyanitani az isteni törvény 
létezését, a mely nélkül pedig minden az esetleges 
többség önkénye és szeszélye szerint történik. Ha 
már a népfönség elvét fölállitották, kimondották-e 
egyszersmind azt is, hogy ezen népfönség legalább 
azon törvények által korlátoztatik, a melyeket Isten, 
a legfőbb törvényhozó, az egész emberi társadalomra 
nézve megszabott? 

Egy szóval sem jelezték, hogy az emberi jogok 
kihirdetése a megfelelő emberi kötelességek kihirde- 
tését is szükségessé teszi. 

Az 1789-ki alkotmányos gyűlés tagjainak böl- 
csészeti rendszere, mely a franczia forradalomnak igaz 
tana, az isteni törvényre való tekintet nélkül mindent 
az emberből vezet le s mindent az emberre vezet 
vissza. A természet és az emberi ész a hatalom, a 
jog és az igazságosságnak egyedüli forrása és mér- 
téke. Az embereket érdekszerződés egyesiti társada- 
lommá, ezen érdekszerzödés értelmében s erejénél 
fogva alkotják törvényeiket s anélkül, hogy a tekin- 
tély elvét és a kötelesség kapcsát kivül, maguk fö- 
lött keresnék, önmaguk önmagukat kötelezik. Isteni 

jog nincsen, az igazságosság emberi, egészen emberi, 
csakis emberi. Ily módon az, hogy a i, Legfőbb Lény^ 
nevét ékitményül vagy szemfényvesztésképen ott 
hagyják az okmány homlokán, vajmi keveset határoz : 
az Isten helyét, a valóságban, az ember foglalta el 
s az egész rendszemek logikai következménye a po- 
litikai és társadalmi istentagadás. 

Ilyformán a franczia forradalom nemcsak a ke- 
resztény állam, a keresztény család, a keresztény 
házasság, a keresztény igazságosság, a keresztény 
oktatás megszüntetésére fog vezetni, hanem elvének 
logikája szükségképen oda fogja terelni, hogy az ál- 
lamot, a családot, a házasságot, az iskolát, a tör- 
vényszéket, a hadsereget Isten nélkül szervezze, 
vagyis Istennek még fogalmát is összes törvényeiből, 
összes intézményeiből száműzze. Vagy talán túlozok ? 
Hát nem ugyanezt hirdetik-e még száz év múlva is 
szóval és tollal mindazok, a kik a forradalom leg- 
eredetibb hagyományaira hivatkoznak? S nem vagyunk-e 
már nagyon közel azon időponthoz, ha ugyan még 
be nem következett, a midőn ezen elvek a közjogban, 
a mindennapi gyakorlat terén csakugyan érvényre 
jutnak? Bámulatos, mily makacsul iparkodnak a kor- 
mány emberei ez elveket még saját érdekeik kocz- 
káztatásával is alkalmazni, s midőn ez által ama ve- 
szélynek is kiteszik magukat, hogy a közvélemény 
nagy része ellenük fordul. De hát mihelyt valaki az 
elvet elfogadja, igen nehéz annak következményei 
elől kitérnie. Midőn' az Isten helyébe a hatalom for- 
rásaként az embert helyezték, ez által az istentaga- 
dást törvény esitették, ennek pedig az lett a termé- 

szetes következménye^ hogy e hivatalos istentag'adás 
a közélet minden nyilvánulására rásüti bélyegét. 

£z az, a mi bennünket ma elszomorit, de csak 
azt lepi meg, aki az 1789-iki forradalmi mozg-almat 
a maga alapjában és valóságában nem ismeri. 

Mert, jól meg kell jegyeznünk, nem az i793-iki 
kihágásokban és bűntényekben kell keresni a fran- 
czia forradalmat. Ezen borzalmas bűntények kétség- 
kivül szoros összeköttetésben állanak Diderot emez 
óhajával : 

yfAz utolsó pap beUibbl hurkot készitnek az utolsó ki- 
rály számára,**'^ 

A félszázadon át szórt undok rágalmak s a tu- 
domány mezébe burkolt gyalázó iratok izgatásai 
oly gonosz bandát toborzottak össze Francziaország- 
ban, a milyent még a világ nem látott. Ezen gonosz- 
tevők mellett, a kiknek neveit sem akarom kiejteni, 
a legkegyetlenebb pogány cézárok is szelid emberek- 
nek tűntek volna fel; teljes joggal nevezhette Ma- 
caulay eme szörnyek vérfagyasztó öldökléseit „a 
történelem legborzasztóbb eseményének." Örökké 
igaz marad, hogy az Isten fogalmának eltűntével az 
emberi lélekre az éj homálya borul, s hogy ezen 
állapotban eszeveszetten a bűnt erénynek, a gonosz- 
tettet törvényes cselekedetnek tekinti. De hagyjuk 
eme véres lapokat s nézzük inkább a tanrendszer 
alapját. Nem 1793-ban, hanem 1789-ben kapta Fran- 
cziaország ama mély sebet, a melyben azóta szenved 
s a melybe bele is halhat, ha csak egy erős és ha- 
tahnas reakczio a teljes felgyógyulás útjára nem 

> Les Éleuthéromanes. 

tereli. 1789-ben történt, hogy képviselői megtagadva 
a keresztény nép nevét a társadalmi rendre a deiszti- 
kus vagy istentagadó észelviség elvét alkalmazták s 
ez által a világnak a katholikus országokban eddig 
példa nélküli nemzeti hittagadás szomorú látványát 
nyújtották. 1789-ben hajtatott végre a társadalmi 
élet terén a valóságos istengyilkosság, hasonló ahhoz, 
a melyet tizenhét századdal azelőtt a történelmi kül- 
detésére nézve a franczia néppel sok tekintetben 
egyező zsidó nép az Isten-Ember személyén elköve- 
tett. Az ^Écrasons Tiníctme** (semmisítsük meg a gya- 
lázatost) kiáltás száz év múlva viszhangra talált 
eme leplezettebb, de az eszméhez nem kevésbbé hü 
kiáltásban: »Le cléricalisme, voilá Tennemi*' (a kleri- 
kalizmus, ime az ellenség!) 

A franczia forradalom és a keresstény Európa. 

Csodálkozzunk- e a fölött, hogy a franczia forra- 
dalom ezen programmjával végre is az egész keresz- 
tény Európát önmaga ellen zúdította ? Nincs ma már 
müveit állam, — gyerekség volna, ezt nem akarni 
észrevenni — a mely az emberi nem amaz állitó- 
lagos újjászületésének elveit elfogadná. Nagyon jól 
tudom, hogy éppen az ellenkezőjét szeretik állítani s 
egy év óta nagyhangú dicsbeszédekben hirdetik is, 
hogy a franczia forradalom immár az egész világot 
áthatotta, a népek mind meg vannak nyerve s vala- 
mennyinél a Sg-iki elvek uralkodnak. Ám teljék a 
kedvük amaz olcsó élvezetben, hogy ilyesmiket el- 
hisznek és még inkább elmondanak. De ha még annyi- 
szor mondják is, azért az mégis csak puszta képze- 
lödés marad ; az ékesszólás a tényekkel szemben mit 
sem használ. Tény az, hogy mennél inkább távolo- 
dunk 1789-töl, az európai népek annál kevesebb haj- 
landóságot mutatnak arra, hogy hagyományaikat a 
puszta észnek feláldozzák s társadalmi életüket az 
istentagadásra alapítsák. Azt, hogy a francziaországi 

események Európa népeit kezdetben tévútra vezet- 
hették, sőt egyiket-másikat tényleg tévútra vezették, 
távol legyen tőlem, hogy tagadásba vegyem. Kinek 
nem volna tudomása amaz, igaz múlékony, de mégis 
nagy lelkesedésről, a melyet ez események kivált a 
német egyetemeken előidéztek, E szavak: szabadság 
és függetlenség, még ha zsarnokság rejlik is alattuk, 
soha sem hangzanak el a világban a nélkül, hogy 
élénk hatást ne idézzenek elő. Ámde e tekintetben 
is szükséges, hogy az 1789-iki reform -mozgalmat a 
forradalmi mozgalomtól élesen megkülönböztessük. 
Nem tudom eléggé hangsúlyozni eme lényeges kü- 
lönbséget, mert ha ezt figyelmen kivül hagyjuk, merő 
hamis következtetésre jutunk és sötétben botorká- 
lunk. Igaz, egész Európa örömmel nézte, hogy a 
franczia nemzet szinte egyhangúlag meg akarja szün- 
tetni az évszázadok hosszú során lábra kapott vissza- 
éléseket, s igazságosabban és méltányosabban akarja 
berendezni társadalmi viszonyait. A fenn előszámlált 
törvényes reformok üdvös befolyást gyakoroltak a 
külföld népeire, s Francziaországnak dicsőségére vá- 
lik, hogy e tekintetben jó példával ment elöl. Ha 
ez az, a mit ünnepelni akarnak, akkor mi is szivesen 
hozzájárulunk. De ama forradalmi eszme, mely sze- 
rint a múltból „tabula rasa**-t kell csinálni, hogy a 
társadalmi épület a keresztény vallás, sőt minden val- 
lásos elv mellőzésével újra fölépíttessék, ez nemcsak 
nem ragadta magával a világot, de sőt minden euró- 
pai népnél mindjárt kezdetben is és ma még inkább 
ellenkezésre talált. 

Bármily keveset törődjenek is vele, mégis e te- 

kintetben szíves örömest kiveszszfik a szabadkőműve- 
seket és egyéb titkos társulatok tagjait, a kik kül- 
földön csak ugy, mint Francziaországban a keresz- 
ténységnek s minden vallási eszmének kiirtásáról 
álmodoztak és még most is álmodoznak. Hogy a 
franczía forradalom ezeknek tetszett s ma is tetszik, 
azon ugyan senki sem fog csodálkozni; hiszen nagy 
részben az ö munkájuk. A legújabb történelmi kuta- 
tások nyomán most már mindenki meggyőződhetik 
arról, hogy az 1789-iki elvek teljesen azonosak azok- 
kal, a melyeket az illuminatusok szektájának vezérei 
Weishaupt és Knigge s kivált a szabadkömüvesi pá- 
holyoknak 1782-ben Wilhelmsbadban tartott nagy- 
gyűlése hirdetett.^ Egyébként ne felejtsük el, mily 
lázas sietséggel rohantak Parisba, hogy az ottani 
eseményekben tevékeny részt vegyenek, a svaiczi 
Pache, az angol Payne, a porosz Clootz, a spanyol 
Guzman, a neufchateli Marat, az amerikai Fournier, 
az osztrák Frey, a belga Proly és Dubuisson, eg)' 
hesseni herczeg, lengyelek, olaszok, németalföldiek, 
szóval minden országból a szökevények, a kiknek 
szolgálatait a forradalom elfogadta s busásan ju- 
talmazta. 



> Haugwitz porosz államminister a veronai fejedelmi kongresszushoz 
benyújtott memorandumában a többi között ezeket mondja: « 1777-ben a po* 

rósz-, lengyel- és oroszországi páholyok vezetésével lettem megbizva 

meggyőződtem róla, hogy mindaz, a mi Francziaországban 1 788. után történt^ 
a franczia forradalom s ennek, a királygyilkosságot is bele értve, összes bor- 
zalmai már akkor — 1777-ben — nemcsak elhatározva, hanem gyűléseken, 
utasitásokkal, eskü és jelek által előkészítve is lett!! L. az egész memorandu- 
mot Darow «Denkschriften und Briefe zur Charakteristik der Welt und Litle- 
ratur.» Berlin 1840. IV, köt. 211. s. kk, 

Az idegen elemnek jó nagy része volt az 1789-iki 
forradalmi mozgalomban, a mint hogy a további ese- 
ményeknél is igen szépen volt képviselve. Csakhogy 
nem ebben kell keresni az európai nemzeteknek igaz 
érzületét a franczia forradalmat illetőleg. A szabad- 
kőművesség és egyéb titkos társulatoknak tagjain 
kivül fejedelmek és népek is léteznek. Csak egyszerű 
összehasonlítást kell tennünk s meggyőződünk, hogy 
a franczia forradalom alapeszméje homlokegyenest 
ellenkezik amaz iránynyal, a melyet az európai álla- 
mok történelmi fejlődésükben követnek. íme ezért mon- 
dám csak az imént, hogy a legközelebb elmúlt júliusban 
Vizille-ben megnyitott beszédekben kifejezésre jutta- 
tott öröm és megelégedés, mintha a forradalom az 
egész világot áthatotta volna, minden alapot nélkülöz. 

Nem mintha a forradalom ezt nem óhajtotta 
volna. Mert hisz alapjában véve — talán paradoxonnak 
fogják nyilvánítani azt, a mi nézetem szerint szem- 
beszökő igazság — semmi sem kevésbbé franczia, 
mint éppen a franczia forradalom; s ezen állitásom 
mellett legjobban bizonyít az, hogy maga a franczia 
forradalom sem akart franczia maradni; nem Fran- 
cziaországhoz intézi szavait, hanem az egész emberi 
nemhez ; az emberi jogokat hirdeti, és nem a franczia 
polgár jogait; a politikai Messiás szerepére vágya- 
kodik. „Önök arra vannak hivatva, hogy a történel- 
met újra kezdjék*^ kiáltja Barrére mindjárt az első 
pillanatban, midőn a rendek Versailles-ban öszeül- 
tek.^ — „Emelkedjünk, igy ir Sieyés 1788. végén, 
emelkedjünk az ambiczio azon fokára, hogy a nem- 

« Le Point du jour nr. i. 

zeteknek például szolgálni akarjunk. "^ — ^A forra- 
dalom, mondja Thuriot 1792-ben, nemcsak Francziaor- 
szágért van; felelősek vagyunk érte az egész embe- 
riségnek.*** 

Ilyen szempontból indulva ki a múlt század for- 
radalmárai a valódi, történelmi, fajának s nemzeti 
jellegének kinyomatát viselő s e nemzeti jellegnek 
megfelelő tulajdonságokkal felruházott franczia helyébe 
egy ideális elvont lényt képzeltek, a mely soha sem 
létezett és soha sem fog létezni: a puszta természet 
és ész emberét az idő, a hely, a személyek megkülön- 
böztetése nélkül. Ezen elvont fogalom számára hoznak 
törvényeket a nélkül, hogy a nemzet érdekeit vagy 
a történelmi jogokat számba vennék. De hát ők az 
emberiségnek és egyedül ennek felelősek tetteikért! 
Alig szükséges ama törekvés képtelenségét hangsú- 
lyozni, a mely a hagyományaiban, erkölcseiben, nyel- 
vezetében, nemzeti szellemében s csaknem azt mond- 
hatnók, vérében is monarchikus Francziaország szá- 
mára éppen olyan törvényeket akar hozni, mint a 
Californiába vándorolt gyarmatnép számára. E kép- 
telenséget drágán, egymásután tiz forradalommal 
fizettük meg s még mindig nem birjuk elérni a tör- 
ténelmi és hagyományos utat, a melyről letértünk. 
De hagyjuk ezen megjegyzéseket, melyeknek igaz- 
sága különben is szembeszökő. Csak azt az egyet 
akarjuk ezúttal konstatálni, hogy a franczia forrada- 



' Qu* est-ce que le tiers-état? IV. fej. 

« A törvényhozó gyűlésnek 1792. évi aug. 17-én tartott ülésén mon- 
dott beszédjében. 

lom elméletei a világban szerepet játsző nemzetek 
egyikénél sem találtak hitelre. 

És csakugyan e nemzetek, kivétel nélkül éppen 
az ellenkezőjét teszik annak, a mit a franczia forra- 
dalom tanit. Minden törekvésük oda irányul, hogy a 
nemzeti hagyomány és történelem szellemében fej- 
lődjenek és erősbödjenek. Egyenes ellentétben Fran- 
cziaországgal, mely dühében saját kezeivel rombolta 
össze nagysága tényezőit. Angolország állandóan hü 
maradt polgári és politikai intézményeihez s ezeket 
mindinkább tökéletesiteni iparkodik; legfőbb gondja 
arra irányul, hogy jelenét múltjával összekötve jö- 
vőjét biztositsa. Oroszországról nem is szólok, mert 
ez ugyancsak nem fog soha rágondolni, hogy eltö- 
rölve a multat „történetét újra kezdje.** Mosoly kelne 
a német vagy osztrák államférfiak ajkain, ha valaki 
azt ajánlaná nekik, hogy országuk alkotmányát Rousseau 
Conirat social-ja szerint alapostul felforgassák. Nincs 
komoly politikus, a ki be nem látná, hogy törvénye- 
ket és intézményeket Svédországban svédek, Spa- 
nyolországban és Portugalliában spanyolok és portu- 
gallok számára kell alkotni, nem pedig oly észlény 
számára, a mely soha és sehol nem létezett és nem 
létezik. Vagy talán Svájc és az amerikai Egyesült- 
Államok volnának hajlandók történelmi jogaikat az 
állitólagos észjogokkal, a melyek annyira kétesek és 
bizonytalanok, felcserélni? A világért sem: a svájci 
kantonok alkotmánya a legszebb összhangzásban van 
történelmükkel és semmi sem inkább amerikai, mint 
az Egyesült-Államok szövetségi rendszere. Szóval az 
1789-iki forradalmi mozgalom alapeszméje, mely sze- 

rint a társadalmi rend a hagyomány félrelökésével a 
puszta észre alapítandó, sehol sem jutott érvényre. 
Franczíaország magára maradt eme kísérlettel, mely 
egyebütt mindenütt öngyilkosságnak és őrültségnek 
tartatik. 

Semmi meglepő sincs tehát abban, hogy az eu- 
rópai nemzetek az lySg-iki jubileum ünneplésében 
részt venni vonakodnak. Ezen megvetés nem Franczia- 
országot, nem eme derék és lovagias nemzetet illeti, 
mely a múlt század utol§ó negyedében végbement 
események daczára még mindig birja a világ azon 
nemzeteinek bizalmát, a melyeknél a jog és nem az 
erőszak uralkodik. Ezen megvetés a forradalom esz- 
méit illeti, melytől a keresztény Európa mindinkább 
távolodik. Ha csak a királyság által kezdeményezett 
és általában az egész nemzet által óhajtott polgári, 
politikai és társadalmi reformoknak ünnepléséről volna 
szó, melyek kétségkívül egy egész korszak érde- 
kei- és szükségleteinek megfeleltek, ugy alig lehetne 
megmagyarázni az európai nemzeteknek ez esetben 
teljesen indokolatlan tartózkodását. 

Ámde itt a forradalmat, az állam elkeresztény- 
telenitését, a társadalmi rendre alkalmazott istenta- 
gadást akarják dicsőíteni. íme ez az, a mi miatt a 
forradalmi klubbok és a titkos társaságok kivételével 
egész Európa lelkiismerete felháborodik. Az Isten 
nélküli állammal szemben a keresztény nép, a keresz- 
tény nemzet fogalma a polgáriasuk világ egyik vé- 
gétől a másikig a maga teljes erejében fennáll. 

Akarnak egy példát? Nem Európa régi mo- 
narchiái közül fogom választani, hanem veszem kon- 

tinensünknek csak nemrégen még egyedüli köztársa- 
ságából: Svájcból. Legalább megítélhetjük belőle, 
ha vájjon legalább a protestáns államok hajlandók-e 
a franczia forradalmat követve társadalmi rendjükre 
a deisztikus vagy istentagadó észelviséget alkalmazni. 

„Svájc, a mi kedves hazánk oly látványt készül 
nyújtani, mely senkit sem hagyhat érintetlenül : az 
egész nép az Isten házában fog összegyűlni, hogy 
öt imádja, Neki hálát mondjon, könyörgéseit elö- 
terjeszsze s bünbánatának kifejezést adjon. 

„A szerény falucska csengetyüjének szava bele 
vegyül amaz erős harangzúgásba, a mely székesegy- 
házaink magas tornyairól hivja az egész nemzetet 
az ünnep megülésére, 

jj Elöljáróitok, midőn a mi érzelmeinket viszhan- 
gozva azt kivánják, hogy ez érzelmekben velük 
egyesüljetek, nemcsak egy régi és tiszteletre méltó 
szokás által parancsolt kötelességet teljesítenek, ha- 
nem azon meggyőződés által is vezéreltetnek, hogy 
az igazság fölemeli a nemzetet, a bűn szegényekké 
teszi a népeket s rend és boldogság az Isten félelme 
nélkül nem képzelhető. Ök hisznek az Istenben, a ki 
hazánkat mostanig megótalmazta s éppen azért arra 
hivnak föl benneteket, hogy ama jótéteményekért, 
melyekben titeket szüntelenül részesít. Neki hálákat 
adjatok. 

„Ha néhány eltévelyedett szellem a vallásnak a 
társadalomtól való elválasztását meri is sürgetni, ha 
az Istent itt-ott a köz- és magánéletből, a kórházak- 
ból, a családi tűzhelyről, az iskolából sőt még a tem- 
plomokból is kiűzni iparkodnak : a mi népünk nagyon 

jól tudja, hogy a hatalmas Isten segítsége és erős 
hit nélkül a társadalmi haladás tökéletlen. 

,Mi keresztény nép vagyunk és maradunk, mert 
szabadok vagyunk s továbbra is szabadok maradni 
akarunk. Mi tudjuk, hogy a nemzetek életképességé- 
nek és valódi erejének mérfoka a vallásos meggyő- 
ződés ereje. 

^Mi a hitetlenség és erkölcstelenség növekvő 
áramlata ellenébe ama hatalmat állitjuk, a mely a 
népeket nagyokká teszi. Mint a hitnek emberei ellen- 
ségei vagyunk a kétkedésnek, mely elerőtlenit s az 
anyagelviségnek, mely lealáz.*** 

Svájc keresztény nemzet akar maradni, csak ugy 
mint Ausztria, Angol-, Német-, Orosz-, Spanyolország, 
szóval mint egész Európa. A keresztény állam fo- 
galmát kiirtani, s ezt az észelviségre alapitott állam 
fogalmával helyettesíteni, — ez viszont a franczia 
forradalom alapeszméje. S mégis csodálkoznak, hogy 
a keresztény világ vonakodik részt venni az 1 789-iki 
centenárium ünneplésében. 



' A waadti kanton tanácsának kiáltványa az i888-ik évi szövetségi 
böjt alkalmából. 

Ezen, a íiranczia forradalom elveivel annyira ellenkező nyilvános hitval- 
lishoz még az Egyesült-Államok elnökének múlt évi nov. i-ről kelt kiáltvá- 
nyát is csatolhatjuk: «Az amerikai népnek szünet nélkül hálát kell adnia a 
mindenható Istennek ama jósága- és irgalmáért, melyet ama pillanattól kezdve, 
hogy egységes nemzetté alakította és neki szabad kormányt adott, vele érez- 
tet. Atyai jósággal mindig a jólét és a nagyság útjaira vezérelt bennünket. 
Vétkeinkért nem sietett büntetni, hanem édes gyöngédséggel juttatta mindig 
eszünkbe azt, hogy neki hódolni tartozunk s türelmével visszaélnünk nem 
szabad s megérlelte bennünk ama meggyőződést, hogy csakis szent törvényé- 
nek megtartása által biztosithatjuk számunkra továbbra is drága adományait.* 

A firancsia forradalom és a ssabadság. 

A nemzeti szabadság alapja a franczia állam 
eme főtételében volt letéve : Zex fit consensu populi 
et constitutione regis ; »a nemzet beleegyezése és a 
király határozata** ime ez volt Francziaországban a 
monarchia megalapitása óta a törvényhozó hatalom 
ősrégi elve. A májusi és márcziusi népgyűlések, 
a törvényszékek, a kapitularék, a királyi határozatok 
és rendeletek, a törvényhozás ama két tényezőjének 
alakja és egyéb körülményei változhattak, de az 
elv mindig ugyanaz maradt. Ezen elvnek szem 
elöl tévesztése volt annak az oka, hogy a ki- 
rályságból absolutizmus lett; a királyság erőt vélt 
találni abban, a mi voltaképen gyöngeség vala. — 
Végtelen nagy hiba, melyet sem a nagy hatalom va- 
rázsa, sem a nagy tettek dicsfénye nem volt képes 
eltakarni! De hát éppen ezen hibának jóvátevése 
volt a czél, melyre az 1789-iki reformmozgalom egy 
szivvel egy lélekkel irányult. Visszatérni a franczia 
állam régi hagyományos formájához s alkotmányos 
elvéhez, mely szerint a törvényalkotásban és a köz- 

érdekű ügyek intézésében a király és a nemzet egy- 
aránt résztvett, ez az összes megbízó levelek alap- 
eszméje ; ebben látták, és teljes joggal, a nemzeti 
szabadság, a nemzeti jogok alapját és biztositékát. 

Ugyanezen óhaj uralkodott ama három rendbeli 
jogokra nézve is, a melyek a nemzeti jogokból ki- 
folyólag azoknak mintegy kiegészítő részét képezik 
s ezek : a tartományi, a városi és az egyéni jogok. 
Francziaország története évszázadokon keresztül ezen 
jogoknak lassú, de biztos megalapításából s folyto- 
nos fejlesztéséből állott. És csakugyan, ha csak visz- 
szaélésekké nem fajulnak, ezek képezik az igaz pol- 
gáriasodás és haladás mérfokát ; mert nem lehet sza- 
badnalc nevezni egy olyan országot, a melyben a 
központi hatalom a tartományt, a megyét, a közsé- 
get annyira elnyeli, hogy e történelmi közvetítő 
szervezetekre nézve az önálló élet, a szabad moz- 
gás lehetetlenné válik. — íme ezért tulajdonit a 
jó és gyakorlati érzékű franczia nemzet oly nagy 
fontosságot annak, hogy a tartományok és a városok 
szabadsága épségben tartassék. El kell ismerni, hogy 
a királyság, a mely kezdetben ezen valamennyi közt 
legfontosabb jogok fejlesztését nagy mérvben előse- 
gítette, XI. Lajos óta e jogokat, ha nem is egészen 
megszüntetni, de legalább jelentékenyen megszorítani 
iparkodott. Ez is csak olyan hiba volt, mint az, hogy 
1614. óta a királyi határozatokra nézve a nemzet 
hozzájárulási jogát a franczia állam alaptörvénye el- 
lenére megszüntette. A király tanácsa, a honnét az 
egész állami szerkezetet működésben tartó mozgalom 
kiindul és visszatér ; a királyi főfelügyelő, a ki csak- 

nem az egész közigazgatást magához ragadja ; a ki- 
rályi biztosok s ezek helyettesei — ma a préfets-k 
és sous-préfets-k — a kik lassan-lassan a választó 
testületek jogaiba helyezkednek ; s hogy a kép tel- 
jes legyen, a városi hivataloknak — 1692. óta — áruba 
bocsátása ; ime az ilyen kormányzási és közigazga- 
tási szervezetnek szükségkép arra kellett vezetnie, 
hogy a helyi előjogok teljesen elnyomassanak, s egész 
joggal azt lehet állitani, hogy a túlságos centrali- 
záczió, mely ma Francziaországban az ország érde- 
keinek nagy kárára divik, nagyobbrészt eme régi 
kormányrendszernek gyümölcse.^ 

Ámde a tartományi és a városi jogokra nézve 
is megint csak azt jegyzem meg, a mit az imént a 
nemzeti jogokat illetőleg mondottam. Az 1789-iki 
reformmozgalom éppen odairányult, hogy ama jogo- 
kat is a magok épségében visszaállítsa. Alig van 
óhaj, a mely a megbizó levelekben határozottabban 
ki volna fejezve. „A végrehajtó hatalom gyakorlását 
kivéve a tartományok administracziója egyesegye- 
dül a tartományi rendeket illeti meg; a városok 
és községek tisztviselőiket szabadon választják s füg- 
getlenül rendelkeznek a községi jövedelmekkel anél- 
kül, hogy bármely biztosnak vagy ministernek jogá- 
ban állana ezen kezelésbe akár közvetlenül akár 
közvetve belekeverednie.*^ 

íme ez volt a franczia nemzetnek a megbizó le- 
velekben kifejezésre juttatott általános kivánalma 1 789- 
ben ; és e tekintetben teljesen igaza volt, mert a 

* Tocqueville «L'ancien régime et la Révolation* czimü munkájának 
TXl. és a kk. fejezeteiben. 

szabadsággal homlokegyenest ellenkezik, hogy a köz- 
ponti hatalom a központ körül létező minden egyéb 
jogot és hatalmat elnyeljen.^ 

Pedig hát éppen ez képezi a franczia forrada- 
dalom lényegét. Nemcsak nem küzdött, miként ezt 
a nemzet 1789. előestéjén követelte, a régi kormány- 
rendszer alatt is már túlzásig vitt hatalmi centrali- 
záczio ellen, hanem éppen ellenkezőleg eme centra- 
lizácziót egészen a végletekig keresztül vitte. Az ál- 
lami mindenhatóságnak pogány elméletét a tartományi 
és a községi szabadság elfojtásával a* rideg szám- 
többségben újból érvényre juttatni: ime ez volt az, 
a mire a franczia forradalom törekedett. Az állam és 
az egyed közt sem autonóm testületeket, sem füg- 
getlen egyesületeket, sem egyéb közepes szerveze- 
teket nem tűr meg : mindez elhomályosítja, feszélyezi 
s ellenkezik abszolutisztikus irányzatával. S ámbár a 
megszüntetett tartományok helyébe megyéket állit s 
a községi testületeket meghagyja, emellett azonban 
minden történeti jogot eltöröl s Francziaország egyik 
végétől a másikig egy és ugyanazon akaratot jut- 
tatja uralomra. Ezen egyedüli akarat, fejedelem vagy 
országgyűlés, az állam nevet öltvén magára, korlát- 
lanul beleavatkozik a megye és a község ügyeibe s 
intéz és magához ragad mindent : az adminisztrácziót, 
a pénzügyeket, a nevelést. A polgári és politikai 
testületek, mint a kiskorú gyermekek, maguktól sem- 
mit sem tehetnek s minden tekintetben az állam 
gyámsága alatt állanak, mely nem engedi, hogy az 

^ L. a Reswné des cahiers czimü gyűjteményben a tartományi rendek- 
és a községekről szóló fejezeteket. 

ö beleegyezése nélkül és akarata ellenére csak egy 
krajczárt is elköltsenek vagy valamely középületen 
csak egy téglát is. félre toljanak. Nevezhetik az ilyen 
rendszert akárminek, de ha azt mondják, hogy ez 
szabadság, ez olyan visszaélés, a melynél nagyobbat 
e szóval el sem követhetnek. 

A franczia forradalom emberei ugyan ünnepé- 
lyesen azt hirdetik, hogy ^az emberek mind szaba- 
doknak születnek és szabadoknak is kell maradniok.^ 
Ámde ez mind csak üres beszéd, mely a forradalom- 
nak az állami mindenhatóságot sürgető elmélete mel- 
lett nincs helyén. Nem lehet ott szabadságról szó, 
a hol az ember, bárhová forduljon is, mindenütt be- 
leütközik a mindenható s mindenben egyedül s kizá- 
rólagosan intézkedni akaró állami hatalomba. Az 
egyed nem szabad, ha még az a joga sincs, hogy 
javaival saját lelkiismerete szerint és érdekeinek meg- 
felelöleg rendelkezzék. A családatya nem szabad, 
midőn az állam határozza meg a nevelést, a mely- 
ben gyermekeit vallási meggyőződése ellenére is ré- 
szesítenie kell. A község nem szabad, midőn benne 
a központi hatalom közege, préfet vagy bárki más 
kénye-kedve szerint rendelkezik s midőn a község elöl- 
járójának még csak az a joga sincs, hogy a falu csőszét 
kinevezze vagy letegye. Az egyházközség nem szabad, 
ha még egy misealapitványt sem fogadhat el az állami 
tanácsnok jóváhagyásanélkül, aki e jóváhagyást tetszése 
szerint megtagadhatja vagy megadhatja. Könnyű volna 
fölülről egészen le végig futni a franczia forradalom 
által összeállított társadalmi lajtorján s kimutatni, 
hogy egyetlenegy fokán sem található meg az igaz 

szabadság. Az 1789-iki forradalom minden helyi jo- 
got megszüntetett s az állam kezeiben oly korlátlan 
hatalmat összpontosított, melynél korlátlanabbat pol- 
gáriasuk országban már képzelni sem lehet. 

Erre természetesen azt fogják mondani, hogy a 
franczia forradalom elve szerint ezen óriási hatalmat 
nem egy ember, hanem az általános szavazati jog 
alapján megválasztott országgyűlés gyakorolja. Ámde 
mit változtat a dolgon a kormányforma, ha az ál- 
lam ebben vagy amabban az alakban egyaránt min- 
dent elnyel ? Mit határoz a közjogokra nézve az, 
vájjon egyetlen egy ember, császár, vagy konzul 
vagy pedig az országgyűlés rendelkezik-e ugy, hogy 
a községeknek iskoláikat illetőleg semmi joguk se 
legyen, s hogy a mintsterek vagy préfets-k hivatal- 
ból róhatnak a községekre és tartományokra óri- 
ási költségeket olyan intézményekre, a melyek ezek- 
nek a világért sem kellenek ? A zsarnoki centralizáczió, 
ilyen vagy amolyan alakban, egyaránt elfojtja a sza- 
badságot; de söt ez csak még könnyebben sikerül 
akkor, ha az önkényes hatalom az országgyűlésnek 
vagyis a kisebbséget elnyomó névtelen és személy- 
telen többségnek kezei közé adatik, a mely többség- 
ben tudvalevőleg senki sem érzi magát felelősnek, 
mert minden, a mi történik, valamennyinek a müve. 
De bármiként legyen is a dolog, e kettő kétségte- 
len : a franczia forradalomban az állam a politikai és 
választó testületeket minden hatalmuktól és joguktól 
megfosztotta, — s ezen jogfosztás a szabadságnak 
éppen ellentéte ; vagy pedig e szavak minden jelen- 
tőségüket elvesztették. íme ezért mondhatta Staél 

asszony egészen jogosan, hogy Francziaországban a 
szabadság régi s a zsarnokság új dolog. 

Miután a franczia forradalom hivei a szembe- 
szökő igazság ellenére többé komolyan nem állit- 
hatják, hogy az a tartományi, megyei és községi 
jogok fejlesztésére kedvező hatással lett volna, az 
egyéni s nevezetesen a lelkiismereti és a vallási sza- 
badságon szeretnek rágódni. Alig szükséges azon- 
ban hangsúlyozni, hogy a királyság nem várta be 
az ^emberi jogok** kihirdetését, hanem már előbb a 
legtágabb értelemben vett és legkevésbé részrehajló 
türelmesség elveit alkalmazta úgy a zsidókra, mint 
a protestánsokra.* XVI. Lajos a kálomista Neckert 
állitotta ministertanácsa élére. Azt állitani, hogy a 
francziáknak nem volt szólási és sajtószabadságuk, 
midőn a bölcsészek és encyklopedisták a hatóságok 
szeme láttára és gyakran ezeknek jóváhagyásával 
az országot a legerkölcstelenebb és legistentelenebb 
iratok egész özönével félszázad óta elárasztották, ez 
oly tréfa volna, melyet alig kellene figyelembe venni. 
De hát legyen : mi szives-örömest megengedjük, hogy, 
mivel fő czélja a keresztény állam fogalmának meg- 
semmisitése volt, a franczia forradalom szabaditotta 
föl a deistákat, istentagadókat és materialistákat ; 
de vájjon midőn a helyzet urává lett, s tanait szaba- 



' 1787. novefnherhavi r^<í^/<r/. E rendeletnek különböző, roszul szerkesz- 
tett fejezeteire vonatkozó több rendbeli előterjesztései, daczára «a papság 
nem zúgolódik az ellen, hogy a protestánsok polgári jogokban részesültek,* 
(Roueni papság) s «nincs azon nézetben, hogy a tévelygő testvérektől meg 
kellene tagadni a helyet, a melyet ők maguk számára a társadalomban köve- 
telnek» (Evreuxi, dijoni stb. papság.) — L. Poncins Leo: Az 1789-iki meg- 
bízó levelek 146 s kk. 11. 

don alkalmazhatta, tiszteletben tartotta-e csak egy 
pillanatig is a katholikusoknak, tehát a nemzet óriási 
nagy többségének szabadságát ? Midőn a franczia 
forradalomra vonatkozólag vallási szabadságról be- 
szélnek, legott oly nevek és emlékek élednek fol 
lelkünkben, a melyek e pontra nézve minden további 
fejtegetést fölöslegessé tesznek. A hazai papságot, 
mivel a rátukmált eretnek és szakadár polgári alkot- 
mányra, a csak imént emiitett állami zsarnokság- eme 
természetes gyümölcsére megesküdni vonakodott, lemé- 
szárolták, száműzték s egész Európában szétszórták; 
ime ilyen volt az 1789. forradalmi mozgalomba! 
kikelt vallási szabadság. 

Mert nem szabad szem elöl téveszteni, hogy, 
ámbár ezen borzasztó kegyetlenségek és vérengzések 
csak 1793-ban és ez után történtek, a papság pol- 
gári alkotmányát, a lelkiismeretnek az állami önkény 
által való elnyomása s a vallásellenes zsarnokság emez 
emlékezetes remekmüvét már az 1 7 89-iki alkotmányos 
gyűlés dolgozta ki. A katholikusoknak üldözése erő- 
szakos tények vagy törvényes intézkedések által, ez 
volt az első pillanattól kezdve mindvégig a franczia 
forradalomnak jellemző vonása. Felejtsük el, ha tet- 
szik, a börtönökké átalakított zárdákat, a rocheforti 
gályákat, a sinnamaryi sivatagokat, a forradalmi li- 
beralizmus mindezen gyászos emlékhelyeit ; s nézzük 
e liberalizmust ama korszakokban, a midőn a kor- 
szellem által némi mérsékletre kárhoztatva, üldözé- 
sével a törvényesség korlátain belül marad: vala- 
hányszor csak uralomra jut 1830, 1848, 1S79 után 
csak ugy mint 1789-ben, legelső dolga a katholiku- 

sok szabadságát megszorítani. Azt mondhatnók, hogy 
fatalizmus, igen elveinek fatalizmusa kényszeríti ezen 
zsarnokságra. Az a néhány jezsuita vagy domonkos, 
a kik összeállnak, hogy közösen imádkozzanak, ta- 
nítsanak és prédikáljanak, nagyobb mérvben nyug- 
talanítja, mint a külellenség fenyegetései. Szinte 
érezni, hogy publicistái és államféríiai semmit sem 
viselhetnek el nehezebben, mint a vallási szabadsá- 
got. Az egyházi javakat elkobozni, hogy a papság 
a tulajdonjogtól, mely nélkül igaz szabadság nem 
képzelhető, megfosztathassék ; az isteni tisztelet külső 
nyilvánulásait, a mennyire csak lehet, megakadályozni; 
a Szent-Szék és a püspökök közt az összeköttetést 
megnehezíteni ; a hitbe vágó határozatok kihirdetését 
a jobbára, ha nem egészen, hitetlenekből álló állam- 
tanács jóváhagyásától függővé tenni ; az állandó és 
örökös javadalmakat változó évi fizetéssel pótolni; s 
ezen fizetést időközönként minden méltóságot és tisz- 
tességet nélkülöző parlamenti harczban vita tárgyává 
tenni : ime igy fogta föl a forradalom mindig, még 
legmérsékeltebb alakjában is a kathoUkusok sza- 
badságát. Lehet-e a szavak értelmét még jobban 
meghamisítani s ily módon a tömeget jobban rászedni? 
Igaz ugyan, hogy a kihirdetett ,, emberi jogok" 
között az is előfordul, hogy vallási nézetei miatt 
senkit sem szabad háborgatni; de elég csak egy 
kissé körülnéznünk s meg fogunk győződni, hogy ez 
is csak azon hazug szólamok egyike, a melyek az 
állami zsarnokság elfödésére szolgálnak. Éppen a 
vallásos meggyőződés az, a mit a forradalom ma 
legnehezebben tud megbocsátani. Van-e ma, az 

1789-iki forradalom centenáriumának előestéjén pré- 
fet vagy al-préfet, a kinek nem kellene félnie, hogy 
koczkáztatja állását, ha n3rilvánosan az Úr asztalához 
járul ? Vane csak egy dohányárus, vagy mezei csősz, 
a ki gyermekeit inkább keresztény mint laikus isko- 
lába merné küldeni ? Vagy nem kész- veszedelem e 
mindazokra, a kik bármily nyilvános hivatalt visel- 
nek, már az egyszerű templomba menés is ? Hagy- 
janak tehát föl ama hangzatos szólamokkal, a me- 
lyeknek ma már senki sem ad hitelt. Az egyéni 
jogokkal is csak ugy vagyunk, mint a tartományi, 
megyei és községi jogokkal; az 1789-iki forradalmi 
mozgalom ezeket is egyszerűen megszűntette. Mind- 
ezek romjain épült föl azután a többség uralma, 
mely minden hatalmat magához ragadva Rousseau 
„Contrat social*-ja szerint a közakarat nevében le- 
nyűgözi a lelkiismereteket. Az állami zsarnokság 
egy ember vagy egész országgyűlés kezében, ime 
a forradalom első és utolsó szava. 

V. 



A francaia forradalom és a jog&szok. 

A legérdekesebb történelmi talányok egyike 
ama könnyüség, a melylyel a korlátlan centralizáczíó 
és az állami zsarnokság elvei a múlt század végén 
Francziaországban diadalra juthattak ; mert hiszen 
szabadságról, a szó valódi értelmében, ugy sem le- 
het szó, minthogy a franczia forradalom ennek éppen 
ellentéte. E nemzet mégis, daczára a királyság gyön- 
geségének és a nemesség nagymérvű hithagyásának, 
a Ligának nevezett katholikus és nemzeti mozgalom- 
ban bámulatosan ellenállott a protestantizmus táma- 
dásainak. A tizennyolczadik század vallástalan ál- 
bolcselete nagy pusztitásokat vitt végbe a társada- 
lom felsőbb köreiben, de a néptömeg hü maradt 
vallásához. Nem volt ország, a hol a kereszténység 
mélyebb gyökereket vert volna. Legjobb bizonyság 
erre nézve azon körülmény, hogy tizenöt-húsz év 
múlva a történelemben páratlan felforgatás után a 
a katholikus vallás Francziaországban csak oly erős 
volt, mint azelőtt. Miként történhetett tehát, hogy 
az állami mindenhatóság pogány elmélete gyászos 

következményeivel együtt Francziaországban oly ked- 
vező talajra talált, holott más országok, mint Ang^lia 
és Németország, a melyeket pedig a hitújítás szel- 
leme mélyebben áthatott, sokkal hűségesebben meg- 
tudták 6rízni szabadságukat, jogaikat és hagyomá- 
nyos erkölcseiket. Nem elég azt mondani, — pedig 
mi sem igazabb ennél — hogy az 1789-iki forra- 
dalmi mozgalom okaira nézve szoros összeköttetésben 
áll a tizenhatodik század lázadásával ; mert ez még 
csak növeli a talány megfejtésének nehézség-ét, a 
mennyiben a hitujitás Francziaországban sokkal na- 
gyobb kudarczot vallott, mint akárhol másutt. Mi 
azt hiszszük, hogy e kérdést csak ugy leszünk ké- 
pesek megoldani, ha kellő figyelemre méltatjuk ama 
sajátságos szerepet, a mely a franczia társadalom 
fejlődésében a jogászoknak jutott. 

Nem szenved kétséget, hogy az 1789-iki forra- 
dalom a bölcsészekkel vagy legalább az önmagukat 
ilyeneknek tartó Írókkal egy húron pendülő jogá- 
szoknak müve. Nem akarunk az országgyűlések össze- 
állításának kelleténél nagyobb fontosságot tulajdoní- 
tani. Mindazonáltal nem kell feledni, hogy az alkot- 
mányos gyűlésen csak a harmadik rend maga, nem 
számítva a százra menő királyi ügyészeket, bírákat, 
tanácsosokat stb., 197 ügyvédet számlált. Innét ma- 
gyarázható ama valóságos törvényalkotási düh, mely 
a franczia országgyűléseknek még ma is jellemző 
vonása. Ha hozzáveszszük még a múlt század vég-én 
jobban, mint bármikor, lábrakapott szónoklásí szen- 
vedélyt, igen könnyű lesz átlátnunk a veszélyt, a 
mely e két irányzat egyesítésében a közjogokra 

nézve rejlett. Kiszámították, hogy az alkotmányos 
gyűlés két év alatt 2557 törvényt alkotott; a tör- 
vényhozó gyűlés egy év alatt 1712-t s a nemzeti 
gyűlés három év alatt 11,210-et. Oly jelenség, 
melynél nevetségesebbet a világ még nem látott. 
Talán azzal menthették magukat, hogy Franczia- 
ország csak az imént alakult s azért ugy kellett 
vele bánni, mint a társadalmi életre kényszeritett 
vadak hordáival. De nem szándékunk a franczia 
forradalom eme különös oldalát közelebbről szem- 
ügyre venni ; hanem jobbnak tartjuk egy pillanatra 
az emiitett jogászok politikai elveivel foglalkozni, 
hogy annál könnyebben megfejthessük magunknak 
a talán3rt, miként történhetett, hogy az 1789-iki for- 
radalmi mozgalom az állami abszolutizmus diadala lett. 
Szép Fülöp uralkodása óta a jogászok befolyása 
Francziaországban napról-napra növekedett. A pá- 
paság elleni harczban ök a király legkészségesebb 
szolgái s ugyanakkor arra is törekesznek, hogy a 
király és a nép között létező, közvetitö testűleteket 
előbb meggyöngítsék s utóbb egészen megszűntessék. 
Ez volt amaz idő, a midőn a régi római jog egész 
nyugaton elterjedt s a keresztény jogot kiszorítani 
iparkodott. Ismerjük e jogot s ugy hiszszük, hogy azt 
helyesebben byzanczi jognak lehetne nevezni. A csá- 
szár, kiben a népfölség megtestesül, mint e nép meg- 
bízottja és képviselője, minden hatalmat magához ra- 
gad. Politika, igazságszolgáltatás, közigazgatás, pénz- 
ügy, minden, de minden ezen egyetlen akarattól függ, 
minden ezen egy akarat kifolyása. Semmi sem tör- 
ténhetik a központból eredő meghatalmazás nélkül, 

minden isteni és emberi ügy ezen egy hatalomra 
van bizva. 

Nemzeti s történeti jogok mind elenyésznek ezen 
elvont és észelvi jog mellett, mely nem alkalmazko- 
dik a néphez, mivel — mint mondják — magából 
az észből és a természetből van levezetve. Ha elté- 
röleg a pogány Rómától, a hol a szellemi és anyagi 
hatalom egy hatalomban összpontosult, Byzancz a 
kettőt elválasztani kényszerül, azt csak ugy teszi, 
hogy az Egyházat az államnak alárendeli ; Jusztinián 
és utódjainak példája a császári jog ezen alapelvé- 
nek legjobb magyarázata.* 

Ezen császári jogot, a hatalomnak az állam ke- 
zeiben való összpontositását akarta a jogászok nagy 
és virágzó iskolája Francziaországban a keresztény 
szabadsággal szemben érvényre juttatni s ez, 
részben azért, mert a franczia szellem különös örö- 
mét leli az észelvi és az elvont eszmékben, részben 
mivel a közepes testületek, mint pl. a nemesség a 
szokottnál kisebb ellentállást fejtettek ki, csakugyan 
nagyon is sikerült, A fejedelmet a birói és törvény- 
hozó hatalom egyedüli forrásává, s mindig élö leg- 
főbb törvénynyé tenni ; a királyi jogot minden tár- 
sadalmi ténykedésre, még a nyelvtan tanítására is 
kiterjeszteni ; a választó testületeket és egyesületeket 
szabadságuktól s a tulajdonjogon vagy a hagyomá- 
nyos szokáson alapuló történelmi jogaiktól megfosz- 
tani, ugy hogy még valamely iparágnak gyakorlása 



1 L. erre vonatkozölag Coquüle : Les Légistes, Icur inílaence politiquc 
et religieuse (A jogászok s ezek politikai és vallási befolyása) czimű Parisban 
i863*ban megjelent nevezetes munkáját. 

is az állami hatalom kénye-kedvétől tétessék függővé: 
ime ebben állott ama kényuralmi centralizáczio, a 
melynek megvalósítását a jogászok Beaumanoir Fü- 
löp- és Fontaines Pétertől kezdve egész Dumoulin-, 
Pithou Péter- és Talon Dénesig czéljokul tűzték. A 
15-ik század lelkesedése a görög és latin ó-kor iránt 
csak még inkább előmozdította a császári jog körének 
tágítását. Ekkor hangzott föl újra a byzanczi jog alap- 
elve: Quidquidprincipi piacúit^ habét legis vtgorefn^dLÍG]Qáe' 
lem akarata törvény ; ugyanezen elvnek hü forditását 
adja utóbb a Contrat socta/ szerzője is, midőn azt mondja, 
hogy a népnek — ez is fejedelem más alakban — tettei 
jogérvényesek anélkül, hogy igazságosaknak lenniök 
kellene. A jogászok végre még azt is elhitetik a fe- 
jedelemmel, hogy ő az egész franczia földnek tulaj- 
donosa ; és XIV. Lajos csakugyan szócsöve lesz ezen, 
a keresztény királyság hagyományaival annyira ellen- 
kező elméletnek, midőn unokájához irt intelmeiben 
elég furcsán azt írja: „Alattvalóink összes javai a 
mi tulajdonunk.** Az 1789-iki gyűlés 300 ügyvédjé- 
nek és jogászának csak a római birodalom hanyat- 
lása idejéből származó eme tételhez kell folyamod- 
niok s feljogosítva fogják magukat érezni arra, hogy 
az Egyházat a közjó ürügye alatt javaitól megfoszszák. 
A császári jog tökéletes diadalának nagy aka- 
dálya egykor és most az Egyház. Eme lelki hatalom, 
mely természete- és eredeténél fogva minden földi 
hatalomtól független, mily gát az állam minden- 
hatóságára nézve! De neki is gyürkőztek ám szép 
Fülöp óta a jogászok, hogy az Egyház szabadságát 
megszorítsák csak ugy, mint a hogy az állami ha- 

talom érdekében a tartományi, a községi és az egyéni 
jogokat és szabadságot is elfojtani iparkodtak! „ök 
voltak azok, igy ir egy újkori velük egyelvü ir<5, — 
a kik az államnak a római jogtudósok müveiből me- 
rített fogalmát megőrizték és sértetlenül az újkori 
társadalomnak hagyományozták . . . Tanuk minden 
időben s összes kön)rveikben ugyanaz. ''^ Nem von- 
juk kétségbe, de minő tan ez ? Oly tan, mely egy- 
részt szükségképen az állam abszolutizmusára veze- 
tett, másrészt a franczia papság polgári alkotmányát 
hozta létre. Ha e jogászok, mivel több keresztény 
szellem volt bennök, mint az 1789-iki gyűlés tagjai- 
ban, a két hatalmat nem olvasztották is össze, de 
mégis mennyi kísérletet tettek, hogy az Egyházat 
az államnak alárendeljék ! Felségjogok, pragmatika 
szankczio, a pápai bullák be nem igtatása, ellensze- 
gülés a pápák dogmatikus határozatai ellen, a hitta- 
nitás- és a szentségek kiszolgáltatásába való avat- 
kozás, egy szóval nem volt igény, a melyet a ki- 
rál)ri ügyvédek és parlamentek előtérbe nem toltak, 
hogy a fejedelem hatalmát a szakadárság és az eret- 
nekség határáig kiterjeszszék. Ennyire elhatalmaso- 
dott a római jogtudósok által nagy bölcsen kieszelt 
cezarizmus s ennyire meghamisitotta a keresztény 
szabadság fogalmát ! 

És most cseréljük föl a kifejezéseket ; a feje- 
delem helyébe tegyük a népet vagy még inkább a 
népet képviselni látszó országgyűlési többséget; ru- 
házzuk át ez%n sokszemélyü fejedelemre mindazon 

« Ollivier Emil : TÉglise et TÉtat au concile du Vatican (Az egyház és 
az állam a vatikáni zsinaton). I. k. 272. l. 

felségjogokat, a melyekkel a régi kormányrendszer 
jogászai az egyszemél3rü fejedelmet felruházták, tö- 
rüljük el az ezen jogok ellensúlyozására szolgálható 
tartományi és községi jogokat : s megvan a minden- 
ható állam, ugy a mint azt a franczia forradalom el- 
veinek hirdetői meghatározták; e szerint az állam a 
polgári, a politikai és a társadalmi téren minden ha- 
talomnak forrása; az állam osztogatja akár közvet- 
lenül, akár biztosai által a közhivatalokat; az állam 
az egyedüli biró, az egyedüli kezelő, az egyedüli 
nevelő és tanitó ; az állam rója ki a megyékre és 
a községekre a terheket, ugy a mint neki tetszik; 
az állam az egyesek javainak ura, a mennyiben meg- 
tagadja tőlük a szabad végrendelkezési jogot s mód 
nélkül emeli és szaporítja a kincstári illetékeket ; az 
állam a birói eljárás felfüggesztésével a polgári jog- 
hatóságot kénye-kedve szerint a közigazgatási jog- 
hatósággal váltja fel, a mi voltaképen nem egyéb, 
mint a régi királyi evocaiio ; az állam az organikus 
s hasonló czikkelyekkel szolgálatába hajtja az Egy- 
házat ; az állam egy szóval mindent egyesit, mindent 
magában foglal, csak egyet nem s ez : a szabadság. 

A franczia forradalom és az egyenlőség. 

Vegyünk csak egy kormán)^, a mely alatt a 
hatalomra került politikai párt kizárólagosan élvezi 
a helyzet előnyeit, önmaga számára tartja fönn az 
összes állásokat és hivatalokat, ugy hogy egyetlenegy 
közhivatal sem jut az ellenpárt híveinek, ha ugyan 
nem annyira megy a dolog, hogy az ellenzék em- 
berei egyenesen törvényen kivül helyeztetnek s tő- 
lük még a jog és igazság is megtagadtatik ; vegyünk 
egy kormányt, a mely alatt az egyik párt fol)rtonos 
zaklatásban s a másik merő kedvezményben része- 
sül, a hol a gyermekek elől, csak azért, mert szüleik 
az uralkodó párt iránt nincsenek bizalommal, a pénz- 
ügyi, a közigazgatási, a birói pálya örökre el van 
zárva; a hol még helyettes biró sem lehet, a ki, 
még ha különben a legkitűnőbb diplomája és leg- 
nagyobb érdemei is volnának, tanulmányait ezen és 
nem amaz iskolában végezte; a hol az adózók fele 
ki van zárva a közelőnyökböl, jóllehet a terheket 
mind egyaránt viselik : lehet-e. az ilyen kormányzat- 
ról, mely az egyik pártot minduntalan elnyomja, a 

másikat csupa előjogokban részesíti, azt mondani, 
hogy azt az egyenlőség elve vezérli? 

Nagyon jól tudom én, hogy az 1789-iki forra- 
dalom hiveinek erre nézve is vannak szólamaik, a 
melyekkel az együgyűeket és hiszékenyeket sikerül 
rászedniök : — Az emberek jogaikra nézve mind 
egyenlőknek születnek, s egyenlők is maradnak. Az 
államhivatalokhoz vezető ut mindenki számára nyitva 
áll, s ezek elnyerésére semmi más czím sem kíván- 
tatik, mint a képesség és az érdem. — Üres beszéd! 
Bármily folületesen tanulmányozzuk is a legközelebb 
elmúlt száz év történetét, legott rá kell jönnünk, 
hogy minden forradalmi pártnak, mihelyt hatalomra 
vergődött, legelső dolga volt a legyőzött párt jo- 
gait, ha nem is mindjárt megszüntetni, de legalább 
megszorítani, s hogy ha valaki állami hivatalhoz jutni 
akar, mindenekelőtt meg kell hajolnia az éppen kor- 
mányon lévők nézetei előtt. A ma már senki által 
kétségbe nem vonható állami abszolutizmus mellett 
azt szeretik hangoztatni, hogy a forradalom, ha nem 
is a szabadságot, de legalább az egyenlőséget jut- 
tatta érvényre. Erre könnyű volna azt felelni, hogy 
nincs nép, a mely jobban sóvárogna a kitüntetések 
után, mint éppen a franczia. De hagyjuk e tisztán 
lélektani jelenséget s vizsgáljuk inkább magát az 
egyenlőségre vonatkozó forradalmi tant. Ha a fran- 
czia forradalom a valódi szabadság helyett merő fik- 
cziót nyújt, ugy az igaz egyenlőség helyébe hamis 
és teljesen chimerikus egyenlőséget akar életbe 
léptetni. 

„Kz emberek mind szabadoknak s jogaikra nézve 

egyenlőknek születnek s ilyenek is maradnak." Sok- 
kal igazabb lett volna azt mondani, hogy az embe- 
rek mind másoktól függőknek és egyenlőtleneknek 
születnek. Ezen fűggö viszony és egyenlőtlenség már 
magában az Isten által alapitott családban kezdődik. 
Mihel)^ a gyermek világra jön, már is egy hatalmi 
lajtorjába beleillesztetik ; a bölcsőjét körülálló szü- 
lőkben nem egyenjogú társakat, hanem felebbvalókat 
talál, a kik neki joggal parancsolnak. Soha az élet 
egy szakában sem lesz atyjával és anyjával egyenlő ; 
az ő jogai és szülőinek jogai sohasem lesznek egyen- 
lők. Szülőihez mindvégig a függőség és az aláren- 
deltség köteléke fogja fűzni, a mely éppen azért, 
mivel maga a természet fonta, felbonthatatlan. Az 
egyenlőség elve tehát ugy, a mint azt a forradalom 
formulázta, már a családi életben sem alkalmazható, 
hacsak ama nyilt sületlenséget nem akarják megva- 
lósitani, hogy az apai tekintély a gyermekek szava- 
zatától tétessék függővé. 

Elismerem ugyan, hogy enn3áre már még sem 
akarnak menni; de vájjon a franczia forradalom által 
előidézett egyenlőségi mánia nem okozott-e már ed- 
dig is nagymérvű pusztulást a családban s termé- 
szetes visszahatásképen magában az országban? Az 
ingatlan jószágnak a családatya elhalálozása után 
egyenlő osztályrészekre való felosztása nemde azt 
eredményezi, hogy a föld felaprittatik, a tulajdon 
végtelen parányi részecskékre szétmorzsoltatik, mi- 
nek következtében a családi tűzhely meginog, a föld- 
müvelés, a kereskedelem, az ipar pusztulásnak indul, 
mert minden uj örökösödés feloszlással fenyegeti a 

mfihelyt, az fizletet, a gazdaságot? De az 1789-iki 
álbölcsek és szószátyárok egyenlőségi mániájának kell 
tulajdonítani nagy részben Francziaország elnéptele- 
nedését is. Igaz lilyan, hogy e siralmas állapot elő- 
idézésében az erkölcstelenségnek, a vallástalanság 
eme természetes gyümölcsének is van része; a mi 
mellett kétségbevonhatatlanul bizonyít ama körülmény, 
hogy azon megyék, a melyekben, mint például a fini- 
stére-i megyében, keresztény hitélet van s az isteni 
törvények tiszteletben tartatnak, megmenekedtek ezen 
legborzasztóbb csapástól. A születések szaporodása 
és fogyása egyenes arányban áll a vallásos meg- 
győződés erösbödésével és csökkenésével. Ez oly 
tény, a melyet a statisztika minden kétségen fölül 
helyez. De másrészt el kell ismerni azt is, hogy az 
egyenlő részben való örökösödés s következőleg a 
birtokoknak erőnek-erejével való felosztása, a minek 
következtében a legtöbb család valóságos nyomornak 
néz elébe, nagy mérvben elősegíti amaz önző szá- 
mításokat, a melyek aggodalommal töltenek el ben- 
nünket az ország jövője iránt. A családi életre alkal- 
mazott 1789-iki egyenlőségi elméletnek tulajdonithat- 
juk tehát teljes joggal amaz állapotot, a melynek 
iszonyú következményei előbb-utóbb érezhetők lesz- 
nek, s a mely, hacsak a bajon a forradalmi eszmék 
elleni erős visszahatással nem segítenek, Francziaor- 
szágot a másod- vagy harmadrendű államok sorába 
fogja leszállítani. 

Ha a családi élet alapját a tekintély és nem az 
egyenlőség képezi, talán máskép áll a dolog a pol- 
gári életben? Eszem ágában sincs kétségbe vonni 

amaz elvnek jogosultságát, mely szerint a törvény 
előtt minden polgár egyenlő; s készségesen elisme- 
rem, hogy ez is egyike volt azon pontoknak, a me- 
lyekre az 1789-iki reformoknak ki kellett volna ter- 
jeszkedniök, ámde innét a teljes egyenlösitésig még 
mindig oly nagy volt a távolság, hogy azt csakis 
a forradalmi szellem volt képes átugrani. A valódi 
polgári egyenlőség megkívánja, hogy a törvény sze- 
mélykfilönbség nélkül alkalmazható legyen mindazokra, 
a kik e törvénynek alá vannak vetve ; ezzel azonban 
nincs kizárva az, hogy a katonáknak, az egyházi 
férfiaknak s egyéb rendű és rangú polgároknak jel- 
legük- és működésükre való tekintetből külön-külön 
törvényeik ne lehessenek és ne legyenek. A közvé- 
lemény ezzel annyira meg volt barátkozva, hogy a 
büntető törvénykönyv 479. czikkelye, az 1789-iki 
egyenlőségi szólamok daczára, a joghatóság tekinte- 
tében valóságos előjogokat hagyott érvényben és a 
biróságok szervezéséről szóló 18 10. évi april 26-iki 
törvény 10. czikkelye* a benne elősorolt személyek 
bűnügyeinek elintézésére ratione dignitaíis a felebbvi- 
teli polgári biróságot mondja ki illetékesnek. De az 
utolsó köztársasági alkotmány szerint is a köztársa- 
ság elnöke és a miniszterek bűnügyeikben ratione per- 
sonae külö n kiváltságnak örvendenek.* Ezen megkü- 

* «Mid6n a becsületrend oagykeresztesei, a parancsnokoló tábornokok, 
az érsekek, a püspökök, a konzisztoriumok elnökei, a semmitőszéki, számvevő- 
széki és császári bírák fenyítő eljárás alá eső bűntényekről vádoltatnak, a csá- 
szári bíróságok a büntető törvénykönyv 479. czikkelye által előírt módon 
járnak el.» 

■ €A szenátus szükség esetén bírósággá alakulhat, hogy a köztársasági 
elnök, vagy a miniszterek fölött ítéletet mondjon* 1875. évi febr. 25-ikí al- 
kotmányos törv. 9. czíkk. 

lönbÖ2tetésnek a polgári életben is helyt kellett adni, 
a rangfokozatot figyelembe kellett venni, ha csak a 
tekintély elvét teljesen föladni nem akarták. Azon 
társadalmi kiváltságokat, a melyek pusztán csak 
egyéni érdekkel bimak, nem bánom, törüljék el; de 
az olyan előjogokból, vagyis kivételes törvényekből, 
privatae leges^ melyek a közjó előmozdítására szol- 
gálnak s bizonyos osztályú személyeknek csak azért, 
hogy hivatásuknak annál biztosabban megfelelhes- 
senek, kedvezményeket biztosítanak, nem lehet y^ta- 
bula rasa^'X, csinálni a nélkül, hogy a társadalmi 
rend fel ne bomoljék. A papoknak, a katonáknak, a 
bíráknak már csak azért is van joguk az állásukkal 
szorosan összefüggő immunitásokhoz, mert hivatásuk 
kivételes kötelességeket ró rájuk. Ha az egyenlőség 
vizszinét minden különbség nélkül valamennyi fej fölé 
vonni akarják, ez által a rangfokozattal együtt a 
társadalmi élet alapföltételeit is szétdúlják. 

Ez volt — ismételjük szüntelen — a franczia 
forradalom főbűneinek egyike, hogy egy olyan elvont 
lény számára alkotott törvényeket, mely az élet vi- 
szonyaiból kiszakítva, minden jellemző tulajdonságai- 
ból kivetkőztetve semmi más nem lehetett, mint egy- 
szerű, puszta ember. S mivel ezen képzelt lény soha 
sem létezett és nem fog létezni soha, mindaz, a mit 
a forradalom ennek érdekében létesíteni akart, merő 
tévely és ábránd. Valamint az ország talaját tekintet 
nélkül a történelmi alakulásra nyolczvanegy megyére 
osztotta, akár csak egy vég szövetből nyolczvanegy 
darabot vágna : éppen ugy akarta a franczia nem- 
zetet 26 millió súlyra és terjedelemre nézve teljesen 

egyenlő parányra felosztani. Ezen egyenlAsitési düh 
hatása alatt annyira ment, hogy 1790-ik évi június 
hő 19-én hozott határozatával, mely 1848-ban meg- 
ujittatott, minden czimet, minden nemesi nevet el- 
törült. 

Ó, meg lehet fosztani, ha tetszik, valamely ország 
legrégibb családjait a többi között amaz előjogtól, mely 
szerint az ellenséggel szembeszállhatnak s a hazáért 
meghalhatnak, mi alatt a földműves nép nyugodtan 
művelheti otthon a földet s az iparos anélkül, hogy 
a háború veszélyeinek kitétetnék, békében folytat- 
hatja mesterségét: de a dicsőségnek s tiszteletnek 
évszázados hűség-, áldozatkészség- és vitézséggel 
szerzett jogczimeit egy tollvonással eltörülni, az már 
teljes lehetetlenség; mert sem a történelmet meg- 
semmisiteni, sem azt, a mi a dolgok természetében 
rejlik, elfojtani nem lehet. 

Mondjanak s tegyenek akármit, az ismeretlen 
név soha sem ébreszti föl a nép szivében amaz ér- 
zelmeket, a melyek benne egy Montmorency vagy 
egy Ney nevének hallatára támadnak. Nemesség és 
arisztokraczia, ilyen vagy amolyan alakban az egyen- 
lőség hirdetőinek akarata ellenére is, mindig és min- 
denütt fenn fog állani, mert a mint eddig tapasz- 
taltuk, úgy ezentúl is mindig és mindenütt látni 
fogjuk : miként tűnik ki egyik-másik család folyton 
szaporodó érdemeivel, miként száll át a hűséges 
szolgálat nemzedékről nemzedékre, miként öröklik az 
utódok a vérrel együtt elődeik hősiességét s mily 
dicső varázsfény képződik mindezekből egyes csa- 
ládok homloka körül; és a dicsőség eme ko- 

rónája, mely nem egy embernek jutalma, közczimmé 
lesz s a nemzet örökségképen veszi át. 

A franczia forradalom még legszelídebb alakjá- 
ban is, midőn még sem vérben sem sárban nem 
gázolt, Rousseau és a tizennyolczadik század többi 
álbölcseinek sugallatára, állandóan megtagadta vagy 
nem ismerte a természet és a történelem eme nagy- 
fontosságú törvényeit. Ennek tulaj donitandó, hogy 
ma már a politikai egyenlőségig eljutott, s mahol- 
nap a szoczialismus egészen a birtok-egyenlőségig 
fogja terelni. Politikai egyenlőség ! Mily agyrém, s 
mily veszedelem egy országra nézve ! Megenged- 
jük, hogy kisebb-nagyobb mérvben, érdekeik ará- 
nyában s értelmiségükhöz képest okosan szervezett 
szavazati rendszer mellett a polgárok mind befolyást 
nyerjenek a közügyek vezetésére. Ily módon vett 
részt az 1789-iki követválasztásban 6 millió franczia, 
a kik nem szám szerint, hanem az osztályok érde- 
keinek megfelelőleg képviseltették magukat. Kétség- 
kívül már akkor is lehetett tapasztalni, hogy a nép 
a faluban lakó hivatalnok által rábeszélve, inkább 
valamely furfangos nagyszájú ügyvédre szavazott 
mint a saját emberére : innét magyarázható az, hogy 
a földműves és kereskedő osztály a harmadik rend 
követei között a törvén3rtudók nagy tömegével szem- 
ben elenyészőleg csekély számmal volt képviselve. 
De hát az ilyen hibákat semmiféle rendszer mellett 
sem lehet elkerülni. Azt azonban, hogy a szám, mint 
ilyen, minden egyéb tekintet nélkül, pusztán mennyi- 
ségtani erejénél fogva valamely ország főtörvényévé 
legyen; hogy a szavazatok egyszerű összeadásának 

művelete mellett tehetség, vagyon, erkölcsi érték 
semmibe se vétessék, hogy jogi szempontból teljesen 
közömbös legyen, vájjon valaki egy ^gész testü- 
let érdekeit képviseli-e, vagy pedig pusztán csak 
a saját személyével törődik ; hogy a képviselő- vá- 
lasztásnál, a kormányforma megállapitásánál, midőn 
a legnehezebb alkotmányos kérdésekről, a külfölddel 
való viszonyról, s a nemzet létföltételeiről van a sző, 
az olvasni és irni is alig tudó, vagy talán a szegé- 
nyek házából előrántott embernek szavazata a nem- 
zet sorsának befolyására éppen olyan sulylyal bír- 
jon, mint a gazdag tapasztalatokban és ismeretekben 
megöregedett államférfiúé: azt ugyan a józan ész 
meg nem engedheti. 

Nincs olyan szofizma, a mely e képtelenségnek 
tetszetős látszatot kölcsönözhetne. Azon ország, mely 
egy ilyen veszedelmes agyrémnek — utópiának — 
áldozza föl létét, a legszerencsétlenebb esélyeknek 
néz elébe : vak erő kénye-kedvére van bizva, ez 
pedig kitéve a legellentétesebb természetű befolyá- 
soknak majd erre, majd amarra rántja, mig végre az 
örvénybe taszitja. 

A franczia forradalom az által, hogy az egyen- 
lőséget egészen a végletekig hajtotta, ha nem is 
ölte ki, de legalább nagy mérvben meggyöngítette ama 
nagy és fontos tényezőt, a melyet tiszteletnek neveznek, 
s mely nélkül sem a család, sem az állam nem bol- 
dogulhat, mert minden társadalmi rend bizonyos 
rangfokozatból áll, mely szerint egyes elemek mások- 
nak szükségképen alá-, maguk közt pedig egymás mellé 
vannak rendelve. A tisztelet feltételezi a társadalmi 

fensöbbségeket ; már pedig a forradalmi szellem ép- 
pen ezeket igyekszik halomra dönteni. 

És csakugyan mit tapasztalunk az lySgben ki- 
hirdetett egyenlőségi eszmék közt felnevelkedett tár- 
sadalomban? Odajutottak, hogy magánál felebbvalót 
senki el nem ismer ; mindaz, a mi a közönséges szin- 
vonalat felülhaladja, irigységet kelt. Ur, birtokos, 
nagy családi név, mindezek oly szavak, melyek csak 
azért, mert némi társadalmi fensőbbségét jeleznek, 
az egyenlőség szenvedélye által felizgatott tömeget 
néma haragra gyulasztják, mely a legcsekélyebb elé- 
gedetlenség mellett is valóságos dühbe tör ki. E tö- 
meg inkább az erőszaknak engedelmeskedik, mint a 
jognak, s mihel3rt a hatalom akár gyöngeségből, 
akár feledékenységből elmulasztja az erőszak alkal- 
mazását, legott kiüt a lázadás. íme a mi húsz forra- 
dalmunknak eredete és oka. Egy nemzet sem teheti 
magát túl a természeten és a történelmen anélkül, 
hogy ne lakoljon érte: a tapasztalással és a józan 
észszel való daczolás halálos bajt okozhat. A sza 
badság tekintély nélkül fejetlenség ; az egyenlőség 
rendi különbség nélkül zűrzavar. 

A franczia forradalom és a testvériség. 

Van egy sző, melyet a kereszténység az egész 
polgáriasult világon elterjesztett s népszerűvé tett. 
E szó Isten szeretetét jelenti az emberek iránt s az 
emberekét egymás iránt. E szó egyértelmű mindazon 
önfeláldozással, mindamaz áldozatokkal és hőstettek- 
kel, melyek a keresztény hit sugallatára tizennyolcz 
századon át végbevitettek. Nincs, a mi oly általános 
elismerésnek és közbecsűlésnek örvendene, mint e 
szó: carttas) e szóban ki van fejezve az, a mi az 
isteni kegyelem által érintett emberi lélekben a leg- 
tökéletesebb. Ámde a franczia forradalom szemeiben 
e csodálatos szónak egy igen nagy hibája volt s ez 
az, hogy a kereszténység nyelvéből van kölcsönözve. 
El kellett világiasitani az eszmét, melyet kifejezett; 
föl kellett cserélni a keresztény szót profán vagy 
legalább ilyennek tartott szóval. Mert voltaképen a 
testvériség szó is keresztény eredetű, a menn)áben 
csakis a kereszténység tanitotta meg a világot arra, 
hogy az emberek mind testvérek, mert valamennyiök- 
nek egy és ugyanazon atyjuk van: az Isten. Egyéb- 

ként az ellen, hogy a forradalom e kifejezést válasz- 
totta, éppen semmi kifogásunk sem volna, ha az a 
közös haza gyermekeit, a helyett, hogy eg3rmáshoz 
közelebb hozta volna, szét nem választja s a párt- 
gyűlöletet meg nem örökíti. 

A franczia forradalom és a testvériség : mily 
ellentétes két fogalom! Alig tört ki az 1789-iki for- 
radalmi mozgalom, már is a legvadabb gyűlölet sza- 
badon dühöngött az egész országban. E testvérek, 
úgy látszik, csak azért irták nyilvános épületeikre a 
szabadkőművesség által kieszelt kifejezést, hogy egy- 
mást annál nagyobb pokoli élvezettel fojtogathassák. 
A girondisták, a hegypártiak, a herbertisták, a rém- 
férfiak, szóval minden párt a legyőzött ellenfelek le- 
mészárlásával jelezte uralomra jutását. És e különös 
testvériség uralma nem csak a lázongó és fölkavart 
fővárosra szorítkozott: az uj apostolok által adott 
jelre az ország minden nagyobb és kisebb városában 
azok, a kik együtt nevelkedtek s még tegnap a leg- 
jobb barátságban éltek, egymás ellen törnek, kölcsö- 
nösen vádaskodnak s egymást gyilkolják. Ha még 
emez öldöklési düh, e korszak nyelvén szólva, leg- 
alább csak a kiváltságos osztályok vérével érte volna 
be; de nem, munkások, földművesek, a nép fiai, a 
legszerényebb sorsú iparosok is tömegesen áldozatul 
esnek a proskripcziónak, mely semmi kort, nemet vagy 
állapotot nem kiméi. A testvériség jelszava alatt, e 
szó érteimének véres csúfjára, a legrémítőbb bűntet- 
teket vitték végbe. 

A dolog éppen nem meglepő. Okvetlenül ezt 
kellett eredményeznie az olyan forradalomnak, a mely 

minden vallási eszme kiirtására tört s ez által az em- 
beri természet legaljasabb és legönzöbb szenvedélyeit 
szabadította föl. A vallás, a religio, mint már e név 
is mutatja, az embereket nemcsak Istenükhöz fflzi, 
hanem magában az emberiségben is a legerősebb és 
legszorosabb viszonyt hozza létre, az embereket 
ugyanazon hitben, ugyanazon közös reményben, oly 
szeretet példáival és tanaival egyesíti, a mely messze, 
az emberi gyöngeségen felül, birja forrását és minta- 
képét. Tépjétek szét e köteléket s merő ellentétes 
érdekek- és oly mohó vágyak- és szenvedélyekkel 
álltok szemben, a melyek minden áron kielégítést 
követelnek ; s mivel e világ láthatárán túl semmi re- 
mélni valójuk sincsen, minden utj okban álló korlátot 
kérlelhetlenül lerontanak. A vallásnak alapját képező 
áldozat fogalmának híján még a haza is, mel3mek 
szintén összekötő kapocsnak kellene lennie, minden 
pártnak csak arra szolgál, hogy az egyesek a nagy 
tömeget kizsákmányolják. Kell-e a fölött csodálkozni, 
hogy miután a vallásos érzetet szivéből kiölték, a 
világ legbékésebb és legműveltebb népe a világ leg- 
vérengzőbb népévé válik ? Homo homini lupus^ mondja 
a pogányság hosszú, élő példákban gazdag tapasz- 
talatai alapján. Önkénytelenül is eszünkbe jut Plautus 
eme mondása, midőn a múlt század ama tizéves idő- 
szakára gondolunk, mely alatt emberi alakot öltött 
vadállatok terjesztették Francziaországban a forra- 
dalmi testvériség uralmát. 

E rémtettek által gyakorolt benyomás enyhíté- 
sére, tudom, azt hozzák föl, hogy ez a régóta elfoj- 
tott harag hirtelen fellobbanása volt ... De hát ime, 

azóta már száz év elmúlt s nem veszem észre, 
hogy a franczia forradalom által szült pártgyü- 
lölségek hevességükből csak valamit is veszítettek 
volna. A mély és talán orvosolhatlan visszavonás- 
ban még mindig ugyanazon testvériségnek szel- 
leme mutatkozik. Az 1848-iki júniusi napokról nem 
is szólva, a kommün vérengzései 1871-ben nem ke- 
vésbé iszonyatosak, mint az 1793-iki rémesemények. 
És még ma is, a mily fájdalommal, éppen oly bizo- 
nyossággal állithatom, hogy, mihelyt a közrendet fen- 
tartó hatalom, mely ma jobban van szervezve, mint 
volt a múlt század végén, erélyéböl enged, a rém- 
jelenetek újra ismétlődni fognak. A különbség csak 
abban fog állani, hogy a rombolást ma sokkal töké- 
letesebb eszközökkel vihetik végbe. De ha meg is 
engedném, hogy az erkölcsöknek szelídülése mellett 
e szomorú eshetőségek egyelőre be nem követ- 
keznek, azt az egyet még sem lehet eltagadni, 
hogy Francziaországot a forradalom pártokra szakí- 
totta, s hogy e szakadást a pártgyülölet ma is fen- 
tartja. íme az ellenség! halljuk minden oldalról s e 
kiáltás a különböző vélemények szerint majd a ka- 
tolikusokra, majd a legitimistákra, majd a bonapar- 
tistákra, majd a republikánusokra vonatkozik. Rága- 
lom-e az, midőn — csak egy példát hozva föl — 
azt mondom, hogy a mi újkori jakobinusaink Fran- 
cziaország legdühösebb ellenségeit sem gyűlölik any- 
nyira, mint a francziát, mihelyt észreveszik, hogy ez 
reverendát vagy szerzetesi ruhát visel? Mily vad 
örömkiáltást hallatnak a radikális sajtó összes köze- 
gei, valahányszor egy iskolából vagy kórházból né- 

hány szegény irgalmas nővért kiűznek, kiknek csak 
az a bűnük, hogy nem világiak. A forradalom e ter- 
mészeténél fogva nagylelkű és lovagias népben oly 
vad ösztönöket fejlesztett, melyek fölött az ^gé&i 
világ megütközik. 

Nincs benne kétség, hogy e pártokra szakadás 
és e pártgyülölet a franczia forradalomnak tulajdo- 
nítandó. Ez osztotta föl a nemzetet annyi ellenséges 
táborra, a hány igény támasztatott az uralomra. 

A Fronde mozgalmai, ezen valóságos gombostü- 
harcz óta egész 1789-ig, tehát másfél századon ke- 
resztül nem volt a világon ország, mely annyira egy- 
értelmű s oly nyugalmas lett volna, mint Franczia- 
ország. Vitás kérdések ugyan ezen időben is támasz- 
tattak ; s a befolyások és a vélemények harczai fö- 
lötte élénkek voltak; egyébként az ilyen eszmemoz- 
galmak és érdekviták a népeknek mintegy éltető ele- 
mét képezik : de a pártokat, melyek oly h^-lálos gyű- 
lölettel viseltetnek egymás iránt, hogy egymást köl- 
csönösen törvényen kivül helyezik s a vesztőhelyre 
viszik; az állandó szellemi polgárháborút, mely min- 
den tizenötödik vagy tizennyolczadik évben testvér- 
gyilkos villongásokba tör ki; az évszádos egyenet- 
lenséget, mely napról-napra nő s melynek megszű- 
nésére semmi kilátás: mindezt a franczia forradalom 
szülte, a mely e bűnét még ama hazugsággal is te- 
tézte, hogy e visszavonást és gyűlöletet testvériség- 
nek nevezte. 

A franoBia forradalom ós a tulajdon. 

A legnagyobb tévedés, a melybe a közönséget 
erőnek erejével ejteni akarták, az, hogy a franczia 
forradalom visszaadta a földbirtokot a parasztoknak 
s hogy 1789 előtt a földbirtoklás csaknem kizárólag 
a nemesség és a papság előjoga volt. Nem hi- 
szem, hogy valaha vakmerőbb hazugságot vetet- 
tek volna oda az együgyűek hiszékenységének. 
Ez csakis azokkal szemben képezheti vita tárgyát, 
a kiknek érdekükben áll a történelmet meghamisi- 
tani. A parasztok már jóval 1789 előtt földbirtoko- 
sok lettek és pedig oly mérvben, hogy ehhez képest 
ma sokkal roszabbul állanak. Mert mig ma a művel- 
hető földnek csak nyolczadik vagy kilenczedik részét 
birják, a forradalom előtt Francziaország talajának 
fele volt az övék. A nagy különbség az országunk- 
ban utazó idegeneket is meglepte.^ A nagy birtok, 
mely ellen a forradalmi iskola mód nélkül ^ kikelt, 
annyira nem nyelte el a többit, hogy Necker 

" L. az angol utazónak Young Arthumak észrevételeit Tocqueville : 
í Ancien régime ei la Révolution czimfi munkájában 37. 1. 

szavai szerint: „Francziaor szagban végtelen sok volt 
a kis földbirtok. « De söt a földbirtok már talán túl- 
ságosan is szétapríttatott annyira, hogy e körül- 
mény magukat az ekonomistákat is nyugtalanította. 
^Az örökségek felosztásával, irja Turgot, annyira 
jutottunk, hogy a mi eddig egy családnak éppen 
elég volt, most öt-hat gyermek közt osztatik fel. E 
gyermekek és családjaik nem lesznek képesek többé 
a földből megélni.* A legnagyobb tévedés tehát 
azt állítani, hogy a paraszt a forradalom által 
lett földbirtokossá s hogy a földbirtok felosztása 
1789-ben kezdődik. Ezek oly naiv mondások, melye- 
ket a kávéházak szónokaira kell hagyni s melyeknek 
komoly író tollából nem volna szabad kikerülniök. 

Nem lehet azonban a franczia forradalomtól el- 
vitázni azt, hogy a földbirtok felosztásában különösen 
az örökségi részek egyenlösitése által annyira ment, 
hogy a talajt valósággal fölaprította s hogy a bol- 
dogság teljes legyen, a föld terhét megkétszerezte 
vagy megháromszorozta. Ez a forradalom müve, és 
ez ma már annyira vészteljes, hogy szinte kétségbe 
kell esni a földbirtok sorsa fölött ; az állami illetékek 
óriási terhe már-már teljes elpusztulással fenyegeti. 
E siralmas állapot okául a száz év óta kifejlett ka- 
tona-ügyet szeretik odaállítani: igaz ennek is nagy 
része van benne s alább ki fogjuk fejteni, kit terhel 
e miatt a felelősség. Ámde az 1789-iki forradalmi 
mozgalom által megteremtett szocziális állapot elem- 
zésénél kissé mélyebbre is kell hatolni. A földbirtok 
pusztulásának főokát a franczia forradalom által meg- 
teremtett állami eszme túlzásaiban kell keresni. Mióta 

az állam minden magán kezdeményezést megnehe- 
zítve, söt elfojtva, önmaga akar mindenről gondos- 
kodni, mindent megalkotni, mindent szervezni és igaz- 
gatni : iskolákat, az igazságszolgáltatást, a közigaz- 
gatást, a pénzügyet, — hja azóta, hogy mindeme 
terheket elviselhesse, a magán vagyont, mint a 
czitromot kell facsarnia, s belőle egyenes s nem 
egyenes adók, betáblázási, csereszerződés!, örökségi 
s a magán élet egyéb viszonyait sújtó illetékek czimén 
mindent, a mit csak lehet, ki kell sajtolnia s minthogy 
végelemzésben minden a födbirtokból indul ki s min- 
den arra megy vissza, ez lévén a közgazdagságnak 
alapja, a rendszer egész súlyát és terhét a földbir- 
tok viseli. E rendszer oda fog vezetni, hogy a foly- 
ton növekedő s ma is már túlságos megterheltetés 
következtében minden haszon a birtok után az ál- 
lam kezére fog kerülni, az állam lesz az egyedüli 
örökös, az egyedüli javadalmas. Ha ez az, amit a 
franczia forradalomnak tulaj donitandó birtok-felsza- 
badulás alatt értenek, azt kell kérdenem : van-e még 
a szavaknak saját jelentőségük? 

Igaz ugyan, hogy a forradalom a papi földbir- 
tokot egészen s a nemességét nagy részében eladta : 
s a jelen év folyamán nem egy beszédben fogják 
magasztalni a demokracziának tett eme szolgálatot. 
De vájjon a nép, vájjon a kisbirtokosok huzták-e a 
hasznot ezen elkobzásból, mely a legnagyobb tör- 
ténelmi botrányok közé tartozik ? Oh nem, ezerszer 
nem. Ha meg akarnak erről győződni, elég ezen 
még inkább nevetséges, mint gyűlöletes eladások 
jegyzőkönyveit megtekinteni. A papság és a nemes- 

ség összes birtokait értéknélküli papírért Voltaire- 
szellemü polgárok vették meg, a kik éppen olyan 
gúnyt űztek a népből, mint a vallásból és az arisz- 
tokracziából ; pénzűzérek, a kik a papirpénz értéké- 
nek loo-ről I-re való leszállításával potom áron 
nagyszerű uradalmakhoz jutottak. 

Az alsóbb néposztályok azonban ezen alig jel- 
lemezhető rablás mellett éppen semmit sem nyertek, 
de sőt még veszítettek; mert a közszolgálatok leg- 
nagyobb része, az oktatásról, a kórházak fentartásá- 
ról, az isteni tisztelet-, a szegények- és a betegekről 
való gondoskodás, sőt részben maga a katonai szol- 
gálat is ősi időktől fogva a papság és a nemesség 
birtokaival szorosan össze volt kötve, mindeme ter- 
hek csaknem kizárólag a papságot és a nemességet 
terhelték, a nemzet többi része pedig ezen nagy költ- 
ségektől ment volt, mindez nem reá tartozott. Mi 
lett ellenben annak a következménye, hogy e java- 
dalmak igazán nevetséges áron a múlt század pénz- 
üzéreinek és Voltaire-szellemü polgárainak kezére ju- 
tottak? Ama nagyon egyszerű, de nem kevésbbé si- 
ralmas tény, hogy minden közszolgálat a nép vállaira 
nehezedett s e nép, hogy mindennek megfelelhessen, 
az adók különféle nemei alatt szinte összeroskad. A 
papság és a nemesség javaival néhány bankó árán 
meggazdagodott spekulánsok e nem remélt szeren- 
csére markukba nevethettek; de annak, hogy a tu- 
lajdonjog ily nagy megsértéséből a franczia demo- 
kraczia a legcsekélyebb hasznot is húzta volna, semmi 
nyomára sem akadunk. 

Nagy volt valóban a sérelem, melyet a tulajdon- 

jog 1789-ben szenvedett és ha a tulajdonjog e sérelem 
daczára még ma is érvényben van, azt egyesegyedül an- 
nak lehet köszönni, hogy az isteni törvény és az Egyház 
tana, az álbölcsek boszúságára, még nem vesztette 
el egészen a lelkek fölötti uralmát. Az egyéni tulaj- 
donjog nem kevésbé törvényes, nem kevésbé tiszte- 
letreméltó, mint a társulati tulajdonjog; mert ha az 
első az emberi személyiség jogaiban gyökerezik, a 
másik a szintolyan természetes és szent társulási jo- 
gon alapszik. Marx Károly, az uj-kori szoczializmus 
egyik vezére el nem mulasztotta Tdke czimü mun- 
kájában a tulajdonjog ellenében érvfii fölhasználni a 
gyászos példát, melyet a franczia forradalom az Egy- 
ház javainak elkobzásával nyújtott. És csakugyan az, 
a mit többen évszázadokon át birnak, kevésbé sért- 
hetetlen volna, mint az, a mit egy ember csak teg- 
nap óta bir? A mai kommunisták azt mondják, hogy 
ök a földbirtokot nemzetivé tenni akarják, midőn az 
egyesek jogait az államra átruházzák ; de vájjon az 
1 789-íki alkotmányozők és utódjaik mást akartak, midőn 
a papság javait s a nemesség birtokainak nagyrészét 
nemzeti tulajdonnak nyilvánitották ? Az elv ezeknél 
és amazoknál teljesen ugyanaz, s a múlt század for- 
radalmárai megmutatták, miként kell a fosztogatáso- 
kat a jövőben tovább folytatni. 

Mondhatnak akármit, de ez oly precedens, mely 
ha jóvá nem tétetik, hazánk sorsát örökös veszede- 
lemmel fenyegeti. Igen nagy hibául rójuk föl a res- 
tauráczio kormányai- és kamaráinak, hogy a tulaj- 
donjog elvének visszaállitásánál nem azon módot al- 
kalmazták, a mely a közlelkiismeretet tökéletesen ki- 

elégítette volna. A helyett, hogy a kivándorlottaknak 
kárpótlásul egy milliárdot megszavaztak, ez összeget 
inkább azok kőzött kellett volna szétosztaniok, a kik 
a nemzeti javakat az állami tekintélyre támaszkodva, 
többé-kevésbbé jőhiszemüleg kezükre kerítették, az el- 
kobzott javakat pedig törvényes birtokosaiknak kel- 
lett volna visszaadniok. Ugyanigy kellett volna eljárni 
a papsággal szemben is. Csakis igy lehetett volna 
ama végzetes s nagy sérelmet, melyet a tulajdonjog 
1789-ben szenvedett, teljesen jóvá tenni. De hagy- 
juk az elmúlt dolgokat, hisz ezeken már úgy sem se- 
gíthetünk. Annyi bizonyos, hogy a szoczialismus csí- 
rája a franczia forradalomban rejlett és ha, miként 
félni lehet, a szoczialismus elméletei a jövő század- 
ban vagy talán később megvalósulnak, a felelősség érte 
első sorban az 1789-iki alkotmányos gyűlést terheli. 

IX. 



A fSrancBia forradalom és a munka. 

A franczia forradalomnak nemzetgazdászatí alap- 
eszméje Turgotnak a múlt század végén nagy lelke- 
sedéssel fogadott ezen mondásában van kifejezve: 
„A baj forrása abban rejlik, hogy az ugyanazon mes- 
terséget folytató emberek szabadon gyülekezhetnek 
s társulatokká alakulhatnak.** Az ember azt hiszi, 
hogy álmodik, midőn ma a különben szellemes em- 
ber tollából kikerült eme balgaságot olvassa. Az, 
a mit Turgot, kora nézeteinek hü tolmácsa, a baj 
forrásának nevez, az a természeti jognak egyik fö- 
törvénye. A dolog természete ugyanis magával hozza, 
hogy az egy mesterséget üzö iparosok, s az ugyan- 
azon munkát végző munkások ügyeiknek megbeszé- 
lése s érdekeiknek megvédése czéljából összegyűlhes- 
senek, mert különben az emberi érdekközösség és a 
társulási ösztön fogalmáról teljesen le kell mondani. 

Ez iránt a világ 1789. előtt teljesen tisztában volt. 



^ 1776. évi márczius l2-iki rendelet. 

Miután az egyház által hirdetett elvek a rab- 
szolgaságot lassan-lassan bübérré változtatták, s a 
munkást utóbb teljesen fölszabadították, az Egyház 
végre a munkás osztályban ugy mint egyebütt a tár- 
sulásnak annyira áldásos jogát juttatta érvényre. Az 
általa hirdetett kiengesztelödés és testvéri szeretet 
elveinek hatása alatt minden mesterségben s minden 
iparágban az erők s egyéni akaratok egy közös 
működési központ köré csoportosultak. Az emberek 
érezték, hogy csak ugy lehetnek erősek, ha egye- 
sülnek, s hogy az ugyanazon rendű munkásoknak 
ezen erkölcsi egyesülésében az egyed biztosítást és 
pártfogást talál. Vincit concordia /ratrum, a testvé- 
rek egyetértése diadalra vezet, ez volt a régi párisi 
iparosok és mesteremberek szövetkezetének jelmon- 
data. A nélkül, hogy a testület az egyedet elnyelné 
vagy szabad mozgásában s kedve szerinti működé- 
sében akadályozná, a munka mégis többé kevésbé 
közös volt, mely mellett mindenki kifejthette tevé- 
kenységét, s egyúttal föltalálhatta szerencséjét és 
becsületét. A hasonló foglalkozás kötelékei által ily 
szoros összeköttetésben álló emberek mindig össze- 
tartottak, akár a közös érdek, akár a hirnév forgott 
kérdésben. 

Ily viszonyok között az erős mellett a gyönge 
is fentarthatta magát ; s a gazdagság és értelmiség 
nemcsak senkinek pusztulását nem okozta, de söt 
mindannyioknak javára szolgáit. Szóval mindazokat, a 
kik valamely városban egy és ugyanazon mesterséget 
gyakorolták, e mesterség összetartotta s olyan tár- 
sulatban egyesitette, a melyben az iparosok egy- 

mással folytonosan érintkeztek, egymást becsülték és 
szerették. Ez volt hat századon keresztül ama nagy 
és szép intézménynek képe, mely a politikai és tár- 
sadalmi gazdászat történelmében czéh néven sze- 
repel. 

Senki sem vonja kétségbe, hogy az évek hosszú 
során át e térre is sok visszaélés csúszott be s hogy 
az idővel szűknek bizonyult intézménynek több leve- 
gőre, több világosságra, több mozgásra, több sza- 
badságra volt szüksége. Az idö haladása- és az ipar 
fejlődéséhez képest ezen intézmény is reformot igé- 
nyelt. Egy pontnál sem mulasztjuk el — ez a jelen 
könyvnek alapeszméje — az 1789-iki reformmoz- 
galmat a forradalmi mozgalomtól megkülönböztetni. 
Ha javitani akartak volna, ezt csak helyeselni tud- 
nók ; de a létezőt lerombolni s helyébe semmit sem 
tenni, őrültség. Az életerős fát csak azért, mert 
valamelyik ága kiszáradt, nem szokás kivágni. A 
házat, mivel falain moh mutatkozik, nem kell mind- 
járt lebontani. A székesegyházat, mivel bolthajtásai 
alatt pókháló és por gyülemlett össze, ezért még 
le nem döntik. Ezt sugallja legalább az egészséges 
gyakorlati emberi ész ; ezen gyakorlati józan ész 
pedig az élet mestere úgy a népekre, mint az egyes 
emberekre nézve. Ámde az 1789-iki emberek, — 
mert hisz ezekről beszélünk és nem az 1793-iki őr- 
jöngőkről — nem értették az ilyen beszédet; rom- 
bolni s mindig csak rombolni, ez volt jelszavuk. 
A szóban levő tárgynál is csakúgy, mint a többinél, 
egyetlen egy eszméjük, egyetlenegy szenvedélyük 
volt : semmit sem hagyni meg abból, a mi eddig lé- 

tezett. A munkának eme szervezetét, melyet az idö, 
a tapasztalás és a gyakorlati ész hozott létre; mely 
az országnak boszú évszázadokon át nyugalmat és 
gazdagságot biztosított; mely a munkások közötti 
egyetértést fentartani képes volt; mely a franczia 
ipar jó hirnevét és dicsőségét előmozdította ; ezen 
szervezetet, melyet fölfrissíteni, kiigazítani, a kor szük- 
ségletei- és kívánalmaihoz képest megreformálni kel- 
lett volna, ezt a szervezetet Turgot és Rousseau tanít- 
ványai a vak düh egy pillanatában szétdúlták s ez 
által a következő kornak, a megoldás minden segéd- 
eszköze nélkül, a legborzasztóbb problémát hagyták 
hátra örökségül. 

Egyébként — s ez mutatja leginkább a franczia 
forradalom nemzetgazdászati tanaínak kárhozatos vol- 
tát — a forradalom emberei nem is cselekedhettek 
másképen, ha csak az egész rendszert megtagadni 
nem akarták. A franczia forradalom, mely Rousseau 
^Contrat Social"-jának elveit, elismerem, logikai kö- 
vetkezetességgel alkalmazta, a nemzetgazdászati té- 
ren úgy, mint minden más tekintetben, csak két té- 
nyezőt ismert : az egyedet és az államot. Ezen föl- 
fogás szerint az egyed és az állam közötti közvetítő 
testületeknek, önálló önkormányzattal biró egyesüle- 
teknek, s olyan társadalmi szervezeteknek, melyek 
saját erejökből állanak fönn, semmi létjoguk síncsen; 
ezen fölfogás csakis azon társulatokat tűri meg, a 
melyeket az úgynevezett közös akarat, mint minden 
jog és hatalom forrása, hoz létre; más szóval a tel- 
jesen egyenlő jogokkal felruházott egyedek tömege 
egyrészről, s a minden természetes és társadalmi hie- 

rarchiát megszüntető állami hatalom, mely ama tö- 
meget kénye-kedve szerint vezeti, másrészről: ime 
ebben állott amaz elmélet, melyet 1789- és 1791-ben 
kieszeltek és megállapítottak. 

Az ezen elméletből önként folyó s kimaradha- 
tatlan következményeket ma már saját szemeinkkel lát- 
hatjuk. Ezen elméletnek szerzői föl nem fogták a 
társadalmi probléma mibenlétét ; feledték, hogy a föl- 
tétlen munkaszabadság elve a Turgot által „a baj 
forrása" -nak nevezett társulási jog korrektivuma nél- 
kül a szegényeket és gyöngéket a gazdagok és erő- 
sek önkényének szolgáltatja ki. A szabadság külszine 
alatt a munkást elszigetelték ; az elszigeteltség pe- 
dig gyöngeség. Az egyed egészen magára hagyatott ; 
a testülettel együtt, melynek azelőtt tagja volt, min- 
den anyagi és erkölcsi támasza is odaveszett. A 
társulati szervezeten alapuló tekintély ; a társulati 
atyai gondoskodás ; a lelkekért való felelősség ; az 
iparosok közötti testvéri szeretet ; a közös munkasza- 
bályok; a becsület-, a hirnév- és a keresetre vonat- 
kozó érdekközösség ; a mesterek, a legények és a 
a tanonczok közötti viszony ; a gyöngék védelme 
az erősekkel, a kicsinyek ótalma a nagyokkal szem- 
ben : mindez megszűnt, mindennek semmi nyoma többé. 
S e helyett mit látunk ? A féktelenségig szabad ver- 
senyt s életfentartási küzdelmet, melyben a saját ere- 
jére szorítkozó egyed a többit legyőzni s ha máskép 
nem megy, tönkretenni iparkodik ; zavart, mely- 
ben a küzködők egymást lökdösik, szorítják, lábbal 
tiporják, szóval felülről elnyomást, alul szolgaságot, 
veszekedést mindenütt, békét s egyetértést sehol: 

ime ilyen helyzetbe hozta a franczía forradalom a 
munkás osztályt. 

Igaz ugyan, hogy ezen visszás állapot megszün- 
tetése végett azóta már több rendbeli kisérlet téte- 
tett, s ezen reakcziót csakugyan több tekintetben si- 
ker is koronázta ; de, kérdem, nem kellett-e a fran- 
czia forradalommal szakítani, hogy ezen még nagyon 
tökéletlen eredmények is elérhetők legyenek ? Igen, 
daczára annak, hogy Turgot s az 1789-iki többi nem- 
zetgazdászok az egyesületi rendszert kárhoztatták, 
mégis idöröl-idöre az iparosok és munkások számára 
különféle segély-egyleteket, bankokat, és pénzintéze- 
teket láttunk alakulni, a melyeket a n)H[lvános hata- 
lomnak, addig is, míg törvényes szentesítést nyertek, 
el kellett tűrnie ; s végre is a közvélemény a parla- 
mentet arra kényszerítette, hogy az 1791-ik évi június 
27-iki törvényt eltörölje s a társulati jog elvét az 
1884. niárczius 21. törvénynyel visszaállítsa. 

Az 1789-ben annyira félreismert és megtagadott 
társulati jog érdekében kifejtett eme reakczionális 
mozgalmak mind megannyi diadalok a franczia for- 
radalom fölött, a melynek fö- és alaptévelye az volt, 
hogy az egyed és állam között semmiféle közepes 
testületet el nem ismert és meg nem tűrt. 

Ne álljon senki elö ama szembeszököleg hamis érve- 
léssel, melynek segélyével a forradalom hívei a nemzet- 
gazdászat terén szÚlz év alatt észlelhető némi haladást az 
1789-iki mozgalomnak tulajdonítani szeretik. Ezen szo- 
fizma, melyet a forradalom dicsőítőinek szájából nemso- 
káraegészen az unalomig lesz alkalmunk hallhatni, a gon- 
dolkozó ember előtt egy pillanatig sem állja meg a helyét. 

Nézzétek, fogják mondani, mily haladás észlel- 
hető a múlt század vége óta a közgazdaság terén : 
a munkás jobban ruházkodik, jobban táplálkozik, 
kényelmesebben lakik, mint azelőtt; ez csakis a 
franczia forrradalomnak köszönhető. Ez csakis hamis 
következtetés alapján állítható, fogjuk viszont mi 
mondani. Ha a jelen közgazdasági állapotok bizo- 
nyos tekintetben jobbak, mint voltak azelőtt, ugy ez 
egészen más okoknak tulajdonítandó ; ezen okok : 
a természettudományok s különösen a fizika és a 
vegytan haladása, az uj találmányok és fölfődözések, 
a g6z és a villamosság alkalmazása az emberi munka 
különféle nemeire, a könn}rü közlekedési eszközök, 
a kereskedelmi összeköttetések, a jobb utak, a vas- 
utak s ezeknek folytonos szaporodása, szóval a szel- 
lemi életben s különösen a művészeti téren észlelhető 
általános mozgalom. Mindezeknek azonban semmi 
közük sincsen a franczia forradalom tanaihoz s mű- 
veihez. Hiszen éppen igy lehetne a tudós Jenner* 
kutatásait is az i688-iki angol forradalomnak, s Pas- 
teur találmányát az 1875-iki franczia alkotmány- 
nak javára írni. Az ilyen különböző rendű dol- 
gok sehogyan sem függnek össze. Különben, hogy 
a franczia forradalomnak az említett javításokban 
semmi része, legfényesebben bizonyítja az, hogy a 
franczia forradalom tanait leghatározottabban vissza- 
utasító államokban, mint például Angolországban a 
közgazdaság terén legalább is olyan haladást vehe- 
tünk észre, mint minálunk. A fentebbi következtetés 



I Jenner Ede hires angol orvos (f 1823.) födözte föl az emberoltás 
hasznosságát. 

tehát hamis, még ha igaz is volna, hogy a munká- 
sok mai állapota oly rózsás és kielégitö ; a Germinal 
szerzője nem olyannak találta, midőn a mai bánya- 
munkások sorsát leírta. 

Hagyjuk tehát a szofizmát, s mondjuk ki a szem- 
beötlő igazságot: a franczia forradalom semmit sem 
tett, a mi által a munkás osztályok sorsát megjaví- 
totta volna; sőt ellenkezőleg csak egyenetlenséget 
és zavart idézett elő a munkás világban ; a nélkül, 
hogy valamivel pótolta volna, eltörülte a czéheket, 
eme jól szervezett társadalmi egyleteket, melyek a 
kicsinyeket és nagyokat, a gyöngéket és erőseket, 
a szegényeket és gazdagokat az ugyanazon mester- 
ségen alapuló rokonság kötelékeivel nagy hierarchi- 
kus szervezetekben egyesítették; szabaddá tette a 
munkát, de bilincsekbe verte a társulási szabadságot, 
amannak elkerülhetetlenül szükséges korrektivumát 
és kiegészítését; a munkásokat szétválasztva, szét- 
szórva, természetes elüljáróik vezetése alól kivonva, 
egészen védtelenül kiszolgáltatta a sötétben müködö 
titkos társulatoknak, a hol a kóbor és lelkiismeretlen 
politikusok zsákmányaivá lettek ; megteremtette a leg- 
újabb kor legnagyobb baját a töke és a mimka an- 
tagonizmusát ; s valahányszor e szomorú állapot meg- 
orvoslásáról van szó, mindann3H[szor újra vissza kell 
menni a forradalom pályáján s egymásután életbe 
léptetni az általa elpusztított müveket s kiigazítani 
közgazdasági és társadalmi hitvallásának tévelyeit. 

Spenczer Herbert kortársunk, a kit a keresztény- 
ség ellenei különösen magasztalnak, csak a józan ész 
sugallatát követve a minap a következő sorokat írta : 

^A szellemi műveltségtől erkölcsnemesítö hatást 
várni, holott a tények világosan ez ellen szólanak, 
már magában véve is nagy sületlenség. Micsoda össze- 
függés létezhetik a szavakat jelentő irásjegycsopor- 
toknak megtanulása és a magasabb fokú köte- 
lességérzet kifejlődése között? Képzelhető-e, hogy 
aifia könnyüség, a melylyel valaki a hangokat fenn- 
akadás nélkül jegyekkel kifejezheti, egyszersmind a 
jónak gyakorlására is fogja buzdítani? Avagy talán 
rokonszenvet ébreszt az egyszeregy tudása és az 
osztási számmüvelet ismerete az emberi szívben s a 
felebarátnak kárára törő szándékot elnyomja? S ki 
hiszi, hogy a helyesirási gyakorlatok és nyelvtani 
elemzések képesek az igazságosság érzetét fejlesz- 
teni vagy pedig a földrajzi ismeretek az igazság 
iránti tiszteletet fokozni? Mindezen okok csak oly vi- 
szonyban vannak a jelzett eredményekkel, mint a 

testgyakorlat, mely csak a kéz erejét fejleszti és a 
lábakat izmosítja. Azon hit tehát, hogy a tankönyvek 
és a tudományos olvasmányok az erkölcsöket meg- 
javíthatják, korunk babonái* közé tartozik.** 

Ezen babona pedig, mely ellen Spenczer Her- 
bert teljes joggal kikel, a franczia forradalomnak 
egyik fö jellemvonása. A népet a vallás gyakorlata 
nélkül csakis az ismeretek terjesztése által jó erköl- 
csökre vezetni, ez volt a múlt század forradalmi em- 
bereinek kedvencz eszméje, a melyet az ö tanítvá- 
nyaik szemeink előtt tovább fejlesztenek. E pontra 
nézve azonban ezek is, meg amazok is nagyban el- 
térnek a Contrat Social szerzőjétől, a kinek egy jó- 
zan pillanatban a következő vallomás csúszott ki 
tollából: »Nem hiszem, hogy az ember vallás nélkül 
erényes lehessen ; magam is sokáig vallottam e ha- 
mis nézetet, de már kiábrándultam belőle.** Nem 
akarunk sokáig bíbelődni e „hamis nézet"-tel, vagy 
jobban mondva, óriási tévelylyel, melyeta Mirabeau-k, 
Talleyrand-ok, Condorcet-k, Lanthenas-k, Lakanal-ok, 
Lepelletier de Saint-Fargeau-k korunk forradalmá- 
raira áthagyományoztak. Nem lehet annak semmi gya- 
korlati érzéke s a lélektani és erkölcsi jelenségek 
megfigyelésére képtelen, a ki nem látja, hogy az ok- 
tatás magában véve még nem elégséges az egyed 
boldogságának és az államok virágzásának biztosítá- 
sára ; hogy a tudomány nem egyéb, mint eszköz, 
mely a szerint, a mint kezelik, életet vagy halált okoz- 



" spenczer Herbert: Préparationá la science sociale par la psychologie. 
* Rousseau János Jakab levele d'Alemberthez ; munkáinak 1829. évi kiad. 
I. k. 404. 1. 

hat, jót vagy roszat eredményezhet, s hogy a mily 
termékeny a jótéteményekben, midőn az erény hasz- 
nálja, éppen oly mérvben rombol és pusztít s a tár- 
sadalom ellen uj fegyvereket készít, ha a bűn ke- 
zeibe kerül; hogy tehát a tudomány nem ama csal- 
hatatlan gyógyszer, melylyel a múlt század forradal- 
márai a világ összes bajait meggyógyíthatni remélték ; 
mert a helyett, hogy e bajokat megszüntetné, uj ba- 
jokat okozhat s enyhítő gyógyszer helyett ölö méreggé 
változhatik. 

S ez nemcsak a kereszténységnek tizennyolcz- 
százados felfogása ; hanem az őskori bölcseség is ha- 
sonlóképen nyilatkozik legnagyobb mesterei által : 
„Erény nélkül, mondja Plató, a tudományok mind 
igen károsak**; és másutt: » A tudomány, elválasztva 
az igazságosságtól és az erénytől, nem egyéb, mint 
képesség a rósz elkövetésére**; és ismét: »A tu- 
datlanság nem a legnagyobb s nem a legfélelmete- 
sebb baj ; a sok ismeret s a sok tudomány, ha rósz 
neveléssel párosul, sokkal veszedelmesebb."® 

A forradalmi neveléstudomány mesterei ezt nem 
akarják megérteni ; ők az oktatásnak bizonyos benső 
erőt tulajdonítanak, mely egymaga is elégséges arra, 
hogy az embert jó erkölcsökre vezesse. Az iskolák 
létezése óta egészen 1789-ig nem volt nevelészeti 
rendszer, mely a vallási eszmét kizárta s magát et- 
től függetlenítette volna. Ez tisztán csak a franczia 
forradalomnak szüleménye és semmi meglepő sincs 



> Alcibiades a Dridot-féle kiadás 198 1. 

■ Menex 571. 1. 

« A törvényekről írt VII. könyvében. 

abban, hogy a forradalom hagyományaihoz hü tan- 
férfiak a forradalom nevelési rendszerét napjainkban 
újból érvényre juttatni iparkodnak. Fölösleges volna 
itt újra kimutatni, a mit beszédeinkben s lelkipász- 
tori intelmeinkben már oly sokszor megtettünk, t. i. 
hogy a haladás dölyfös párthívei e tekintetben még a 
pogányságnál is mélyebben sülyedtek, a mennyiben nem 
tudják megérteni Piátóval, hogy az erény voltaképen 
9 Isten követésében* áll ; hogy az erény az isteni 
tökéletességeknek viszfénye az emberi lélekben; hogy 
az igazságosnak és becsületesnek fogalma szoros 
összefüggésben áll a legfőbb törvényhozóval, a ki- 
től egyedül nyeri parancsoló és kötelező erejét; 
hogy az Isten az ész világában úgy tükröződik vissza, 
mint az erkölcsi törvény örök és csalhatatlan kifeje- 
zése, hogy ö a szentségnek nemcsak létoka, hanem 
kötelező példája ; s hogy következőleg az erényt Is- 
tentől, a ki annak kezdete és alapja, elválasztani 
annyi, mint azt lehetetlenné tenni és megsemmisíteni. 
Igazán azt kell hinnünk, hogy a forradalmi neve- 
léstudomány hívei a mostaniak, ágy mint elődjeik, 
soha sem kísérlettek meg a nevelés nehéz munkáját. 
Máskép nem érthetnők, hogy minden isteni támasz s 
fensőbb indok nélkül, csakis a vallás mellőzésével 
szerkesztett tankönyv segélyével remélhetnék legyőzni 
amaz ellenszegülést, a melylyel az erény a gyermek 
szivében találkozik ; a nehézséget, mely abban rejlik, 
hogy a gyermeki szív talaja az erkölcsi kultúrára 
nézve többnyire nagyon kedvezőtlen; amaz önzést, 
mely mindenben az élvezet vagy a szeszély kielégí- 
tését keresi ; ama túlnyomó uralmat, melyet az ér- 

zéki élet a szellemi élet fölött gyakorol ; a gyermeki 
szív vonzalmát mindahhoz, ami önszeretetének híze- 
leg s ösztönszerű ellenszenvét minden ellen, a mi fe- 
szélyezi, korlátozza, szabályozza ; egy szöval mind- 
ama fel-feltűnedezö hajlamokat és szenvedélyeket, 
melyek a figyelmes és lelkiismeretes nevelöt nyugta- 
lanítják s figyelmét ébren tartják. Bármennyire is meg- 
legyenek győződve az ábéczé és az egyszeregy er- 
kölcsnemesítö erejéről, mégis alig lehet megérteni, 
hogy különben komoly férfiak ennél nagyobb súlyt 
nem fektetnek arra, hogy a gyermekek lelkébe 
Istennek, mint legtitkosabb gondolataik és cseleke- 
deteik tanujának és bírájának fogalma beoltassék ; azon 
Istené, a ki előtt semmi sem marad elrejtve s a ki a 
veséket és a sziveket vizsgálva oda is lát, a hová a 
nevelő, az atya és az anya tekintete be nem hatol- 
hat, így fogta föl s hajtotta végre a kereszténység 
tizennyolcz századon át az erkölcsi nevelés nagy 
munkáját. 

Vallás nélkül, miként a tapasztalás állandóan ta- 
núsítja, a gyermeknevelés soha sem sikerül s merő 
csalódással jár. „A ki az Istent nem szereti, irja Bos- 
suet, mondhat, Ígérhet akármit, mégis csak önnön- 
magát fogja szeretni.* 

Condorcet és Lakánál nevelési elméleteinek al- 
kalmazása után néhány évre a köztársaság VIII. esz- 
tendejében a belügyminister ezen szavakba foglalta 
össze a forradalmi pedagógia eredményeit: ^Az elemi 
iskolák csaknem mindenütt üresek. E szomorú jelen- 
ség két okra vezetendő vissza: az első az úgyneve- 
zett „oktatók* rósz megválasztásában rejlik, a kik 

majdnem mindenütt tudatlanok és erkölcstelenek s a 
kik kineveztetésüket csakis amaz állitólagos honpol- 
gári érzületüknek (civisme) köszönik, a mely volta- 
képen nem egyéb, mint az erkölcsösségnek és tisz- 
tességnek feledése. A másik ok a vallási elveknek 
még mindig teljes erejében és hatásában keresendő; 
a megalkotott iskolai törvények sértik a vallásos meg- 
győződést, a tanítók pedig azonfelül vakmerő gúny 
és megvetés tárgyává teszik."^ Egy évre rá Portalis 
a törvényhozó testület előtt ezeket monda : „Itt az 
ideje, hogy az elméletek a tényekkel szemben elné- 
muljanak. Nincs oktatás nevelés nélkül, s nincs neve- 
lés erkölcs és vallás nélkül. A tanítók eredmény nél- 
kül tanítottak, mert elég oktalanul kimondatott, hogy 
az iskolákban vallásról beszélni nem szabad. A köz- 
oktatás tiz év óta szünetel. A nevelés alapjául ismét 
a vallást kell választani, A gyermekek legveszedel- 
mesebb tétlenségben s haszontalan csavargással töltik 
idejüket. Isten fogalmának híján az igazságos és igaz- 
ságtalan közötti különbséget sem ismerik: innét a 
durva és barbár erkölcsök, innét a nép elvadulása.^^ 
„A közoktatás tiz év óta szünetel!" íme, mit 
eredményezett a franczia forradalom mindjárt az első 
korszakban. Vájjon ezt is számba veszik-e, midőn a 
százados évfordulót ünneplik ? De térjünk vissza kiin- 
dulási pontunkhoz. A húsz év óta folytatott kutatá- 
sok után, melyek a legbecsesebb okmányokat hoz- 



« Archives nationales, fo 173,001. Lásd Duruy Albert: t InsirucHon 
publique et la Révolution (A közoktatás és a forradalom) czimű munkáját. 
178 1. s kk. 

■ Bxfosé d^s tfiptifs du Concordat devant le Corps légülatif. 

zák napfényre, most már csakis a tudatlanok vagy 
lelkiismeretlen ámítók állíthatják, hogy a közoktatás 
Francziaországban 1789. előtt el volt hanyagolva.^ 
Az elemi oktatásra — Condorcet szerint — évenkint 
20 milliónál több livres fordíttatott, oly összeg mely- 
nél nagyobbat ugyané czélra ma is alig szánunk;* 
a középoktatást illetőleg volt 562 kollégium 72,747 
tanulóval, kik közül körülbelül 40,000 részben vagy 
egészen ingyen oktatásban részesült ;' a fensöbb ok- 
tatásra és szakképzésre a ^Collégé de Francé" -on 
és az ország 21 egyetemén kivül volt 50 akadémia 
és 72 szakiskola a rajz, vízmérés, számtan, hadászat, 
tengerészet, lövészet, bányászat, hídépítészet stb. ta- 
nítására: ime ilyen volt Francziaországban a közok- 
tatás állapota — pedig ez még nagyon is vázlatos 
ismertetés — a forradalom kitörése idejében.* Teljes 
joggal mondhatta tehát Guizot 1835. ^vi márczius 
15-én a képviselők kamarájában: 1,1789. előtt nagy 
és élénk volt a vetélkedés, melyet a magán intéze- 
tek, a társulatok, a tudományos, irodalmi és vallásos 
egyesületek, a közoktatás terén Francziaországban ki- 
fejtettek. Emez élénk vetélkedésnek igen üdvös ha- 
tása volt s nagy részben ennek lehet köszönni ama 
korszak nevelési rendszerének jótéteményeit, nemkü- 



' Boulay, Taraxme, Valiét, de Viriville, Jourdain Károly, Brunetier, de 
Beaurepaire, de Charmasse, de Barthélemy, de Resbec, Fayet, Babeau, Duruy 
Albert stb. stb. nagyfontosságú és lelkiismeretes munkálatai. 

■ Azt, hogy e költséget nem az állam viselte, hanem magán alapítvá- 
nyokból, az Egyház és a kongregácziök vagyonából került ki, csak nem fog- 
ják hibául felróni. 

• Villemain jelentése 1843-ban a középiskolai oktatásról. 

« Villemain ugyanott. 

lönben amaz életképességet, melyet e rendszernél a 
különböző korszakokban találunk.^ 

Azt akarjuk-e ezzel mondani, hogy e rendszer 
minden tekintetben tökéletes volt és semmi javításra 
vagy reformra nem szorult? vagy pedig, hogy az 
akkori elemi iskolákban, kollégiumokban és egyete- 
meken annyit tanítottak, mint a maiakban? Bizony- 
nyal nem. Nagyon különös is volna, ha a számtan, 
a természettudományok, a fizika, a vegytan kétség- 
telen fejlődése mellett még mindig ott volnánk, a hol 
száz év előtt, A nélkül, hogy eme szavaknak, me- 
lyeket Coffinhal Lavoisierhez intézett: „Hagyd el, a 
köztársaságnak nincsen szüksége vegyészekre*^ kelle- 
ténél nagyobb fontosságot tulajdonítanánk, egysze- 
rűen csak azt állítjuk, hogy a franczia forradalomnak 
eme haladásban s ennek következményeiben semmi 
érdeme sincsen. Műegyetemeket, katonai iskolákat, 
képzőművészeti akadémiákat és ipariskolákat Európa 
többi országai is alapítottak s egyik-másik kétségkivül 
többet is, mint a mai Francziaország ; de sőt az elemi ok- 
tatás fejlesztésére nézve oly országoktól kellett példát 
vennünk, melyek a franczia forradalom elveinek legin- 
kább ellenszegültek, milyenek : Porosz- és Szászország. 

A mondottakból egy tényt s tanulságot kell le- 
vonnunk s magunknak, mivel a szóban levő kérdés 
lényegét magában foglalja, különösen megjegyeznünk 
s ez az, hogy Francziaországgal a közoktatásra nézve 
1789. előtt egy ország sem mérkőzhetett, ellenben ma 
e tekintetben egy európai nagy állam fölött sem áll. 

Mi az mégis, a mit a közoktatás terén kizáró- 
lag a franczia forradalomnak kell tulajdonítani? Egy 

határozottan hamis eszme: a tanító államnak, az 
egyetemi egyedáruság- és öszpontosításnak fogalma. 

Az állam mint tanító! Ha csak végzetszerüleg 
nem vag)runk a legborzasztóbb és a legképtelenebb 
zsarnokságra kárhoztatva, reménylem, hogy száz év 
múlva már nem is fogják érteni, mint vehetett erőt 
e tévely egy nemzet szellemén. Legalább is húszszor 
megmondottam már kortársaimnak a nélkül, hogy 
megczáfoltak volna és ezentúl is mindig fogom ismé- 
telni, hogy a nevelés, mondhattak légyen Condorcet, 
Lakánál és mások akármit, az állam fogalmához nem 
tartozik^ az állam nem tanításra, hanem kormányzásra 
rendelt hatalom. Nyújthatják az állam fogalmát, a 
mennyire csak tetszik, szoríthatják belőle a legkülön- 
félébb hatalmakat: a törvényhozás, a végrehajtás, 
az igazságszolgáltatás hatalmát, de a nevelési hiva- 
tást sohasem fogják belőle kihozhatni. Az ellen, hogy 
az állam a közoktatásra felügyeljen s e tekintetben 
buzdítólag s pártfogólag hasson, semmi kifogás; de 
hogy akkor, midőn — mint n)riltan hirdeti — sem 
vallási, sem bölcsészeti, sem történelmi, sem más te- 
kintetben megállapított állami tana nincsen, az ország 
egész iQuságát mégis tanítani s egy kaptafára akarja 
nevelni, ez a legnagyobb képtelenség. 

A franczia forradalom nevelési rendszerében rejlő 
eme képtelenségnek szükségszerű következménye a 
tanügyi monopólium és centralizáczió. Ezen meg- 
rögzött eszme ellen, melyet Napóleon is magáévá 
tett, már a tudomány nevében i^ tiltakozunk ; a tu- 
dományt a szabadság élteti, de nem az egyöntetűség; 
a tudomány, ha csak e tekintetben a külföld mögött 

maradni nem akarunk, megköveteli, hogy programm- 
ját és rendszereit a bürokraczia békóba ne verje. 
1870-iki baleseményeink után úgy látszott, mintha 
egy hatalmas reakczio örökre megszabadítani készült 
volna bennünket ama hamis rendszertől, mely tan- 
ügyünkre nyolczvan esztendő óta nehezedett. E pilla- 
natban a jó érzék és a józan ész villámai végig- 
czikáztak egész Francziaországon. Halljuk csak miként 
vélekedtek 1871. márczius 6-ikán a tudományos aka- 
démiában a tanügyi czentralizáczióra, ezen tisztán 
forradalmi eszmére vonatkozólag: 

,A tudomány nagy és borzalmas szerepet ját- 
szott a baleseményekben, melyeket csak imént át- 
szenvedtünk. Ampere találmányai, katonai nagyem- 
bereink müvei kegyetlenül fölhasználtattak ellenünk. 
A német egyetemek szabadabb szervezete igen jő 
szolgálatot tett az országunk ellen irányult gyűlölet- 
nek. Sokan mondják s igazuk is van, hogy levere- 
tésünket a tudomány okozta. Szerencsétlenségünk 
forrása ama tanügyi rendszerben rejlik, mely nyolcz- 
van év óta reánk nehezedik, ama rendszerben, mely 
a tudomány embereit a politika és a közigazgatás 
embereinek alárendeli, ama rendszerben, mely szerint 
a tudomány ügyei, ennek terjesztése, tanítása s al- 
kalmazása oly testületekre és hivatalnokokra van 
bízva, a kik erre hivatással nem birnak s a kik 
ennek folytán a haladást sem szeretik.** 

S mit mondott egy későbbi ülésen a franczia 



1 Sainte-Claire Deville Henrik: De rinterveniion de PAcadémie dans 
les guesüons ginéraUs de V orj^nisation scientifique, (Az akadémia befo- 
lyásáról a tudományos szervezet általános kérdéseire.) 

— 92 — 



-^ A fraritua forradalom és az oktatás, k^ 

forradalom által életbe léptetett eme rendszerről 
Dumas, a nagy vegyész, a kinek tekintélye az 
ilyen ügyekben kiváltképen mérvadó ? Miután előre- 
bocsátotta, hogy ,elsö forradalmunk előtt a franczia 
egyetemek faggetlenek voltak, mint a külföld mai 
egyetemei,* azután így folytatja: a rendszer, mely 
minálunk a felsőbb oktatás és nevelés terén hatvan 
év óta el van fogadva, a hanyatlás és gyöngülés 
állandó okát képezi ; a bajon mennél hamarább és 
mennél hatásosabban kellene segíteni.* És ugyan 
miért? » Mivel nem jó, — igy folytatja — hogy a fel- 
sőbb oktatás összes intézményei ugyanazon tanter- 
vet kövessék s egy és ugyanazon kormányzat alatt 
álljanak s nem jó, hogy mindezen intézmények egy 
és ugyanazon közös központból kapják úgy a szel- 
lemi irányt, mint az anyagi segédeszközöket. Svájc-, 
Svéd-, Német-, Angolország s az Egyesült-Államok 
egyetemei eredetükre s irányukra nézve mily kü- 
lönbözők s önállóságuk és függetlenségük mellett oly 
szépen virágoznak s a figyelmes szemlélőnek oly 
érdekes látványt nyújtanak.* A forradalmi nevelés 
rendszerét kárhoztató jeles tudós végül azt mondja: 
„Adjuk vissza az állam felügyelete s ha szükséges 
támogatása mellett a mi egyetemeinknek ama függet- 
lenséget, a melyet első forradalmunk elÖtt élveztek. 
E korszak nagy emberei mind megannyi dicső tanuk, 
a kik a történelem előtt bizonyságot tesznek arról, 
hogy a szabad oktatás őseink korában a tudományok 
virágzását és a fegyelmet biztosította.** 

" A tudományos akadémia i88i. évi márczius 13-iki (hétfőn tartott) 
ülésének jegyzőkönyvében. 

Ezen határozott és szép beszéd nem hangzott 
el minden hatás nélkül. Még ma is hivatkoznak rá, 
midőn hangoztatják, hogy az egyetemeknek és szak- 
iskoláknak önrendelkezési jogot s bizonyos autonó- 
miát kell adni. 

Egyátalán a szabad oktatásnak sikerült rést 
ütnie a száz év előtt behozott tanügyi monopóliumon 
és központosításon. Mi csak örülni tudunk a helyes 
nevelési elvek érvényre jutásán. De ki kell emel- 
nünk, hogy ezen reakczionális mozgalom az 1789-iki 
eszmékkel homlokegyenest ellenkezik. A közoktatás 
terén úgy, mint minden más téren minden lépés, 
melyet a haladás utján előre teszünk, uj és uj di- 
adal a franczia forradalom tévelyei fölött. 

A francKia forradalom ós a militarismus. 

Korunk legnagyobb és legégetőbb sebe a mili- 
tarizmus, vagyis ama valóban természetellenes rend- 
szer, melynél fogva az ország ép fiatalságát kevés 
kivétellel évről évre kaszárnyákba, a vallástalanság 
és pajzanság eme tanyáiba zárva a családi élet 
köréből azon korban, midőn a családi élet jó 
példáira s az abból merített tanulságokra legnagyobb 
szüksége volna s családjának legnagyobb szolgá- 
latára lehetne, kiszakítják, s tekintet nélkül a nemzet 
nagyobb érdekeire, a földművelés-, ipar-, és keres- 
kedelemre, a munkától elvonják, évek során át nőt- 
lenségre kárhoztatják s természetadta emberi jogaitól 
megfosztják. 

Ha az emberi nem tökéletesbülésének hívei az 
ilyen látványban gyönyörködni tudnak, ez az ő dol- 
guk, s ezen élvezetükben nem háborgatjuk; de mi 
a magunk részéről úgy találjuk, hogy ezen abnormis 
és természetellenes állapot az európai polgáriasodás 
hátramaradását jelenti. 

Az országnak elkerülhetlen szüksége van a ka- 

tonai védelemre; ez kétségtelen. De hát a polgária- 
sodás éppen abban állott, hogy a nemzetek az óriási 
nagy terhektől mindinkább megszabadultak s a ka- 
tonai létszám csökkenésével a különféle mesterséget 
és ipart üzö polgárok száma növekedett. Mennél in- 
kább távolodott az emberiség a barbárok, a hunok 
és vandálok betörésének korszakától, melyben min- 
den ember katona is volt egyszersmind, annál inkább 
csökkent a fegyveres csapatok száma. A katonai szol- 
gálatot az ország lakosságának igen csekély része 
végezte, s legnagyobb része ment volt ezen vala- 
mennyi közt legnehezebb tehertől. A haza védelmére 
lehetőleg kevés katonát alkalmazni, s ez által a tár- 
sadalom mennél több osztályának sorsán enyhíteni; 
a hadsereget önkéntes csapatokból összeállítani, nem 
pedig minden emberre kiterjeszteni a katonai szolgá- 
latot, ez volt a czél, a melyet az európai polgáriso- 
dás mindenütt elérni akart s többnyire el is ért. Meg- 
lepő, mily csekély volt a katonák száma a tizenhe- 
tedik és a tizennyolczadik század háborúiban. Fontenoy 
mellett, a régi monarchia egyik legnagyobb csatájában 
afrancziák részéről alig negyvenezer katona vett részt. ^ 
Ily viszonyok között nem kellett aggódni, hogy a 
nép megfogyatkozik s a munka, az ipar, a művésze- 
tek visszamaradnak. 1789. előtt nincs általános fel- 
kelés és fegyverkezés ; a militarizmus nem létezik. 

A militarizmus a forradalom és a császárság há- 
borúinak természetes gyümölcse és egyenes követ- 
kezménye. Ez vita tárgyát sem képezheti. »A franczia 

« Pajol gróf: Les guerret sous Louis XV. (A háborúk XV. Lajos 
alatt) III. k. 390. 1. 

forradalommal Tcezdödik, mondja teljes joggal a la 
Nation armée szerzője, a katonai rendszer mai kor- 
szaka s ezen korszak mindaddig fog tartani, a míg 
csak az új társadalmi átalakulások a katonai és po- 
litikai életet új alapra nem fektetik .... Az általános 
katonakötelezettség által gondoskodva van róla, hogy 
szükség esetén az emberi élettel valóságos pazarlást 
lehessen művelni.** 

Általános katonakötelezettség az emberi élet pazar- 
lására: mily különös haladás ez az európai polgáriasodás 
utján! De hát csakugyan szükség volt arra, hogy az em- 
beriség számára ily új ostort fonjanak ? Igen, ha a 
forradalmi propaganda háborúit akarták megindítani ; 
de nem lett volna rá szükség, ha az 1789-iki moz- 
galom az okos és hasznos reform korlátai közt ma- 
rad. A múlt század végén egyetlenegy hatalom 
sem mérkőzhetett Francziaországgal, melynek védő 
és támadó erejét a szövetségek és szerződések oly 
mérvben növelték, mint soha máskor. Hadseregével, 
mely béke idején 230,000 s háború idején 295,000 
emberből állott bármilyen támadásnak ellenállhatott. 
De sőt e létszámot is lehetett volna, az általános 
katonakötelezettség barbár és káros rendszere nél- 
kül, emelni.* Az amerikai háború új erkölcsi erőt 
öntött a katonaságba; az Egyesült-Államok függet- 
lenek lettek ; Angolország megtanulta ösmerni erőn- 
ket ; a hétéves háború által okozott sebek be voltak 



* Van der Goltz : La nation armée 13. 1. 

* État milüaire de la Francé pour Vannée 178 g. (Francziaország 
katonai állapota 1789-ben.) A hadi költség ugyanezen évben 96,883,645 liv- 
resre rűgott, 

hegedve. Ségur Fülöp, ki mint az akkori viszonyok 
szemtanuja a helyzet előnyeit a nélkül, hogy túlbe- 
csülte volna, kellőleg méltatni tudta, emlékirataiban 
ezeket mondja: „Francziaországot sikerrel egy ha- 
talom sem támadhatta meg, még ha az európai ösz- 
szes hatalmak szövetkeztek volna is össze a Bour- 
bon-ház ellen : 24 — 25 millió lakos ;^ határul két 
tenger ; nagyszerű s minden tekintetben jól felsze- 
relt s ellátott kikötők ; az ország minden részében 
hatalmas s jól megerősített nagyszámú erődök ; sok 
alsóbb rendű katonai pont ; jól fegyelmezett s jól 
ellátott nagy hadsereg, melynek ereje s vitézsége 
általánosan el volt ismerve; a Bourbon-ház uralkodó 
ágainak családi összeköttetései, melyek az összes 
déli határvonalakat biztosították, — mindezen körülmé- 
nyek a franczia kormánynak teljes biztonságot nyúj- 
tottak.*'* 

A helyzetnek természetesen legott meg kellett 
változnia s a katonai rendszernek átalakulnia, mihelyt 
a forradalmi párt az összes szövetségek és szerződé- 
sek felbontásával egész Európát maga ellen kihívta 
s elkezdette hirdetni és terjeszteni királyokat és né- 
peket veszélyeztető tanait. Nem szeretem konstatálni 
eme kihívó föllépést, mely a militarizmust s ennek 
borzasztó pusztításait szükségszerüleg maga után 
vonta; ámde a történelemnek csakis az igazság és 
igazságosság elvei által kell vezéreltetnie. 



> Poroszországnak 6 s Ausztriának 20 millió lakosa volt. 
• Duruy Albert: VArmée royale en lySg. (A királyi hadsereg 1789- 
ben) 25. 1. 

Egy oly országgyűléssel szemben, mely képes 
volt XVI. Lajost, mintegy közönséges tisztviselőt ki- 
rályi méltóságától felfüggeszteni/ a szembeszökő igaz- 
ság megtagadása nélkül nem lehet állítani, hogy 
Ausztria és Poroszország e merénylet valódi hord- 
erejére nézve tévedtek, midőn hat hétre rá Pilnitz- 
ben* kijelentették, hogy „Francziaország királyának 
helyzete az uralkodó fejedelmek közös ügye.* De ha 
valaki mégis azt vitatná, hogy XVL Lajos megölése 
tisztán nemzeti belügy, mely a többi nemzeteket éppen 
nem érdekli, hát mit mondjunk a nemzeti gyűlésnek 1 79 1 . 
évi november 19-én kibocsátott következő rendeletéről : 

i,A nemzeti gyűlés kijelenti, hogy mindazon né- 
peknek, a melyek szabadságukat visszaszerezni akar- 
ják, testvéri segélyt fog nyújtani s a végrehajtó ha- 
talmat ezennel utasítja : hagyja meg a franczia sere- 
gek tábornokainak, hogy ama polgárokat, a kik a 
szabadság ügyéért bántalmakat szenvedtek vagy ezen- 
túl szenvedni fognak, pártfogásuk alá vegyék. 

^A nemzeti gyűlés a franczia seregek táborno- 
kainak meghagyja, hogy ezen rendeletet kinyomas- 
sák s mindenütt, a hová csak fegyvereikkel eljuthat- 
nak, kihirdessék. * » 

íme ez már ugyancsak nagy izgatás a 

1 1791. június 25-iki ülésen. 

• 1791. aug. 7. 

* így beszéltek a korszak képviselői. Ebből már csak meg lehet érteni, 
hogy az ilyen forradalmi propaganda szükségképen maga ellen zúdította az 
európai koalicziókat. 

«Oh, vajha igaz volna, hogy a népek fölébredésének, pillanata elérke- 
zett; vajha igaz volna, hogy fegyvereink győzelmének s a forradalmi forron- 
gásnak legelső eredménye az össms trdnok őuteomldsa lesz ; vajha igaz volna, 
hogy a köztársasági erények végre meg fogják bőszülni a világot a koronások 

fennálló hatalmak elleni általános lázadásra. A 
franczia forradalom a királyok és a népek bírája akar 
lenni; s az egész földkerekség sérelmeinek s pana- 
szainak orvoslójául tolja föl magát. Kell-e csodálkoz- 
nunk, hogy ezen kihívásra egész Európa uj és uj 
koalicziókkal válaszolt? Ezen pillanatban kezdődik az 
élet-halál harcz s a fegyverszünetek alatt a csaknem 
éppen olyan vészteljes fegyveres béke. Az eddigi 
anyagi eszközök nem elégségesek: a katonák tobor- 
zásánakideje elmúlt, tömeges fölkelés-, általános fegy- 
verkezésre van szükség, ha mindjárt a nemzet egész 
ereje is kimeríttetik. Ezentúl minden franczia katona- 
köteles, s hosszú ideig minden polgár az állam ha- 
talma alatt áll. Az egyéni szabadság emez uralmá- 
nak szervezésére hozzák az 1793. febr. 24. és aug. 
23-iki törvényeket, melyeket a VI. év fructidor^ hő- 
napjának 19-én alkotott törvény követett. A társa- 
dalom anyagi és erkölcsi fejlődéséhez szükséges erő 
ily mérvű elvesztegetésének láttára, hiába iparkodnak 
az 1818. évi márczius lo-iki és 1832. április 14-iki* 
törvények által az önkéntes katonáskodás elvét vissza- 
állítani; mindezen kísérletek meghiúsulnak : a franczia 

összes bűneiért', hogy minden ország szabad lesz s a természet által kijelölt 
körülményei- és viszonyainak megfelelő kormányt alakíthat; hogy az egyes 
nemzeti gyűlések bizonyos számű rendkivüli követet választva, ezeket az álta- 
lános világgyűlésbe küldik, a mely szüntelen felügyel az emberi jogok épség- 
ben tartására, a kereskedelem szabadságára s az emberi nem békéjére U {léil- 
haud cantali követ beszéd fe, melyet iyg2. évi november hóban a Jakobinu- 
sokhoz intézett.) 

1 Fructidor hónap a fél augusztust és fél szeptembert foglalta magában. 

• Az i8i8-iki törvény i. czikkelye: « A hadsereg önkéntesek toborzása 
és — ha ez nem volna elegendő — behivás utján egészíttetik ki.» — Az 
1832. évi törv. I. czikk. : «A hadsereg behivás és önkéntesek toborzása által 
egészíttetik ki.» 

forradalom a militarízmust a nemzet életével össze- 
forrasztotta, melytől csak akkor szabadul meg, ha 
az ország már teljesen kimerült. 

Megengedjük, hogy a forradalmi korszak hadi- 
vállalatai óriásiak voltak, a mi nyilván a franczia nép- 
nek 1789. előtti nagy ereje s életképessége mellett 
bizonyít; mi sem vagyunk érzéketlenek ama huszon- 
ötéves nagyszerű drámának szemléleténél, mely ha- 
zánk katonai dicsőségének történetét oly sok uj lap- 
pal megtoldotta: de a véres hekatombák szemlélete 
közben nem szabad megfeledkeznünk a szerencsétlen- 
ségekről, a melyeket eme vérengzés eredményezett. 
Midőn a franczia forradalom az általános fegyverke- 
zésre jelt adott, ez által természetesen a többi né- 
peket is ugyanezen rendszer életbeléptetésére kény- 
szerítette. Ezóta a mennyiség játszsza a főszerepet ; 
a siker csakis a számtól függ. Azon ország, melynek 
katonai létszáma nagyobb, előbb-utóbb megfogja sem- 
misíteni azt, melyé kisebb. így volt ez 181 5 és 1871- 
ben. E játékban minden a népesség szaporodásától 
függ. Ma még csak harczolhatunk ; de mi lesz ve- 
lünk, ha semmit sem növekedő létszámunk mellett 
120 millió oroszszal és 80 millió némettel fogunk 
szemben állani? Nem szándékozunk elősorolni ennek 
szomorú következményeit; s csak azt az egy szem- 
beszökő igazságot emeljük ki, hogy a militarizmus, 
melynek a franczia forradalom adott létet, éppen a 
mi hazánk ellen fordul, melynek jövőjét a legnagyobb 
veszedelemmel fenyegeti. 

A francsia forradalom és Francziaország jövője. 

A valódi hazafiság nem abban áll, hogy a bajt 
magasztaló szólamokkal eltakarjuk, hanem abban, hogy 
a megismert igazságot, nem törődve azzal, vájjon 
beszédünk tetszik-e vagy sem, az ország szine előtt 
nyiltan kimondjuk. Ezen elv által vezéreltetve nem 
habozunk az eddigiekből kifolyólag kijelenteni, hogy 
Francziaország 1789-ben letért történelmi és hagyo- 
mányos útjáról s jóllehet időközönként régi nagy- 
sága- és dicsőségének elvei- és intézményeihez vissza- 
visszatér, az elhagyott útra egészen és véglegesen 
rálépni nem tudott. Innét magyarázható meg a foly- 
tonos ingadozás a legellentétesebb kormányformák 
közt, kezdve a zsarnokságtól egészen a fejetlenségig. 
Semmi sem tartós és nem is lehet, mert a tapaszta- 
lás és a hagyomány által megállapitott rendszer hiá- 
nyában minden a véletlen esélyeinek van kitéve. 
Miután a politikai életben felszinre kerülő egyes nem- 
zedékek akaratánál, vagy jobban mondva, szeszélyé- 
nél régpibb és fensőbb nemzeti jogot ma — legalább 
általában — el nem ismernek, az állhatatlanság im- 

már szabálylyá lett. Ez az oka aimak» hogy időkö- 
zönként egyik forradalom a másikat követi; s min- 
den forradalom uj eröveszteséggel jár, mert az egye- 
netlenség régi okaihoz mindig ujak járulnak. Nincs 
nép, akármily erős legyen is természete és szerve- 
zete, a mely a folyton megújuló válságokat különö- 
sen oly esetben, midőn azok megszűnésére alig van 
kilátás, sokáig kibirhatná. 

Igen, e válságok megszűnésére alig van kilátás 
s éppen ezen szempontból tartom én az ország álla- 
potát, a melybe a franczia forradalom sodorta, ag- 
gasztónak. Fájdalommal kell konstatálnom, hogy a 
pártok ma szerfölött meg vannak oszolva annál is 
inkább, mert nem csak érdekek- vagy személyek- 
ről, hanem tanok- és elvekről van szó. A negyven 
királyt számláló dinasztia örököse a nyolcz század 
által elfogadott és szentesitett nemzeti jog alapján 
kéri a franczia néptől az évszázados szerződés meg- 
ujitását. Más oldalról legújabban egy nagy tehetségű 
ember tűnt fel s vert mély gyökeret Francziaország 
történetében; s önmegtagadás nélkül, melyre azon- 
ban a pártok igen ritkán képesek, vajmi nehéz lesz 
nagy nevét, szolgálatait s velünk közös szerencsét- 
lenségeit onnét kitörűlni. S végre van egy párt, mely 
ha számra nézve nem is igen nagy, de mód nélkül 
erőszakos s a nemzeti gyűlés felforgató s vallástalan 
elveit vallja. Hogy lehessen ily ellentétes nézeteket 
összhangzásba hozni? A népre akarnak hivatkozni, 
népszavazásról beszélnek, hogy ez öszhangot létre- 
hozzák s amaz ellentétes elveket összeegyeztessék. 
De nem előrelátható-e, hogy azok, a kik ma ellen- 

kezö nézeteket vallottak, holnap ismét meg fognak 
oszolni? A komoly megfigyelő szemében a folületes 
és múló szavazás még nem elégséges arra, hogy az 
örökösödési jogot megszüntesse, hogy a Napóleon 
név alatt jövőben támasztható jogigényt szétoszlat- 
hassa, s hogy a köztársasági párt törekvéseit meg- 
semmisíthesse. Mindez merő csalódás volna. A fran- 
czia forradalom sokkal tartósabb és mélyebb egyenet- 
lenségeket támasztott közöttünk ; Francziaországot 
oly táborokra osztotta szét, a melyek egymással 
szemben teljesen engesztelhetetlenek. íme ezért mon- 
dom én, hogy ez nemzeti történetünk legszomorúbb 
és leggyászosabb eseménye. 

Vannak ugyan a nemzetek életében pillanatok, 
a midőn nem éppen nehéz a hosszas egyenetlensé- 
gek által megzavart egyetértést visszaállítani ; ámde 
ezeket jól kell tudni fölhasználni, mivel a kedvező 
alkalmak nagyon gyorsan elmúlnak. Az 1870-iki bor- 
zasztó szerencsétlenségek csapásai alatt összeroskadt 
és megcsonkított Francziaország föl tudta fogni a 
helyzet veszedelmes voltát; a forradalomnak szem- 
mel látható eredménye borzasztó tanulságul szolgált 
s a franczia nemzetet sok tekintetben kiábrándította. 
Semmi sem maradt fon abból, a mit az ország igaz 
hagyományai helyébe kigondoltak és állítottak. Az 
ország felbomlásának láttára egy komoly ember sem 
gondolhatott a Sedánnál összeroskadt kormányrend- 
szer visszaállítására. A józan elvek utáni óhaj oly 
általános volt, hogy még a liberalizmusnak leginkább 
hódoló folyóirat, a Revue des Deux-Mondes is azt 
Írhatta, hogy a franczia forradalom ígéreteiből egyet 

sem tartott meg, s a szabadsághoz éppen olyan hűt- 
len lett mint többi nagy elveihez. Ez volt a kedvező 
pillanat arra, hogy Francziaország a forradalommal 
szakítson s az 1789-iki reformok útjára lépjen. Egy 
fejedelem állt a küszöbön, a kit már születése és 
méltósága is a visszaállítás, — a restauráczió — 
munkájának megkezdésére kijelölt; egy fejedelem, a 
ki nagy tehetségekkel megáldva, ezenfelül korának 
legbecsületesebb embere, a politikai loyalitás és tisz- 
tesség valódi mintaképe volt; egy fejedelem, a kit 
a tanulmányok és a megpróbáltatások megérlellek s 
akinek, mivel minden párton fölül állott, sem ellen- 
igényektöl nem kellett tartania sem kényszereszközök- 
höz folyamodnia; egy fejedelem, a ki korunk leg- 
fontosabb társadalmi kérdéseit alaposan ismerte s 
országának szükségleteit és érdekeit szivén hordva 
ezek fölött szüntelen elmélkedett s a ki egy szóval, 
erényeinél és tehetségénél fogva kiválólag képesítve 
volt arra, hogy a pártokat kiengesztelve, Franczia- 
ország egységét és összetartását örök időkre bizto- 
sítsa. A történelem alig lesz képes megmagyarázni, 
hogy sajnálatra méltó érzék enykedések miatt s mi- 
vel nem akarták megengedni, hogy Chambord gróf 
a zászlókérdést trónralépése után oldja meg, Fran- 
cziaország sorsát és jólétét jelentéktelen szómagya- 
rázatokkal s az ezekből támadt félreértésekkel el- 
játszották. Bármint legyen is a dolog, Francziaország- 
ban ma oly pártviszály uralkodik, a minőt eddig 
soha sem tapasztaltunk, oly igények támasztatnak, a 
melyek az imént vázolt pillanatban föl nem merül- 
hettek; hová fog vezetni e nagyravágyó igények s 

ellentétes tanok és elvek összeütközése, senki sem 
sejti, senki sem gyanítja. 

Ezen szomorú helyzetben, melyet a forradalom- 
nak köszönhetünk, önkénytelenül is eszünkbe tolul a 
legújabb kor történetének két ténye, mely a nem- 
zetek bukásának és emelkedésének föltételeit a lehető 
legjobb világításba helyezi. 

A muIt század végén Európa keletén volt egy 
nagylelkű lovagias nemzet. Isten megáldotta mind- 
azon tulajdonságokkal, a melyek a népet nagygyá 
teszik. Értelmiség és bátorság egyesült benne oly 
hitbuzgósággal, a mely semmi áldozattól sem riad 
vissza. Mint a kereszténység fegyveres apos- 
tola, e hősi nép az Evangélium világosságát hordta 
szét s az igazságért folytatott hosszú keresztes 
hadjáratában a keleti barbársággal szemben nem 
egyszer megtörhetlen ellenállást fejtett ki. Szó- 
val a kereszténység előőrse volt, melyet a veszély 
pillanatában fegyverével megoltalmazott. A Lászlók 
és Zsigmond- Ágostok uralkodása alatt az ember 
kérdi: mi lesz még ebből a nemzetből, a mely 
ily erőt rejt magában ? Ámde ez életerőt egy belső 
baj emésztette: a fegyelmetlenség és pártoskodás. 
A helyett, hogy nemzeti alkotmányához s ősi 
nagy intézményeihez, melyek erejét képezték s egy- 
ségét biztosították, ragaszkodott volna, éppen ellen- 
kezőleg mindinkább azon volt, hogy ősi alkotmányát 
meggyöngítse és aláássa; a helyett, hogy hatalmát 
a természet és a saját története által kijelölt alapo- 
kon tovább fejlesztette volna, e hatalmat a trónáru- 
lás által koczkára vetette. Erejét, melyet már akkor 

is meddő trónviszályokban elfecsérelt s hogy úgy 
mondjam, önmaga ellen fordított, az egyesült ellen- 
ség támadásaival szemben többé össze nem szed- 
hette. Hiába támadtak kebelében a hősök, a kik 
Szobieszkytöl kezdve Kosciuszkóig, a hanyatló hazát 
megmenteni és fentartani iparkodtak ; nincs hősiesség, 
a mely megakadályozhatná azt, a mit az Evangélium 
e szavakban jósol : ^ Minden magában meghasonlott 
ország elpusztul.* A többi tudva van. Kilencz dicső- 
ségteljes század után Lengyelország elbukott s bu- 
kását inkább saját hibái, mint a zsákmányra leső 
győzők csapásai okozták. 

Lássuk a másik példát, a nemzeti emelkedés 
példáját. 

A jénai ütközet után úgy látszott, mintha Po- 
roszország meg lett volna semmisítve. A tilsiti béke 
következtében az Elbán átszorítva, területének és 
lakosságának felét elveszítve, hadsereg, várak és 
egyéb védelmi eszközök nélkül úgy tűnt fel, mintha 
nagyhatalmi rangját örökre elvesztette volna ; még 
a brandenburgi őrgrófságot, fejedelmeinek bölcsőjét 
sem sikerült megmentenie. Nagy Frigyes müve örökre 
oda veszett, gondolta mindenki. Poroszország azon- 
ban ennek daczára megmutatta, mire képes egy nem- 
zet, ha azon elvekhez és intézményekhez, melyeknek 
létét és nagyságát köszönte, mindvégig híven ragasz- 
kodik. Az országot érő csapásokkal szemben minden 
vita és egyenetlenség megszűnik, s csakis a hazafiság 
szavát lehet hallani. Az egész nemzet osztály- és 
pártkülönbség nélkül szorosan fejedelme köré sora- 
kozik; a bár megérdemelt szerencsétlenség csak nö- 

veli a ragaszkodást. A király 1807. évi aug. lo-én 
ezt monda a hallei egyetem tanárainak : »Azt, a mit 
az ország anyagi erejéből veszített, szellemi és er- 
kölcsi erőben vissza kell nyernie." Szavát meghall 
gatták, s megindult a nagy szellemi mozgalom, milyen 
a történelemben csak ritkán látható ; e szellemi moz- 
galom pedig a nemzeti restauráczió előjátéka volt. 
E nagy munkára termett emberekben nem volt hiány ; 
ilyen emberek ugyanis, a Gondviselés törvénye sze- 
rint, csak ott nem akadnak, a hol az áldozatkészség 
és a jó elvek mind kivesztek. Mialatt Stein hatalmas 
eszével az államot újjáalakította és Scharnhorst a 
hadsereget újjászervezte, Humboldt Vilmos reformálta 
a közoktatást, Eichorn pedig a vámegységben a po- 
litikai egység magvát hintette el, melyet a kitartás 
és tevékenység fél század múlva csakugyan kifejlesz- 
tett. Mindenki vitt egy követ az újra emelendő nem- 
zeti nagyság épületéhez ; s a tehetségek és akaratok 
eme közös munkája alatt a haza érdekében a párt- 
szellem elnémult. Bármily különbözők voltak is kü- 
lönben a vélemények, mégis mindenki a történelmi 
és hagyományos tekintélyben látta a fentartó erőt; 
ezen tekintély körül csoportosult a nemzet s ettől 
várta felemeltetését s gyarapodását, mint az erdei 
tölgy, mely csak azért nő oly magasra, mert évszá- 
zados gyökereivel mélyen a földbe kapaszkodik s me- 
lyen éppen ezért sem szél, sem zivatar nem bir erőt venni. 
E két út közül, melyiket fogja hazánk választani? 
azt csak a jövő fogja megmutatni. 

Végszó. 

Nagyon könnyű dolog volna csak a bajt jelezni, 
de az orvosszert meg nem jelölni. Az olyan kritiku- 
sok, akik egyebet sem tesznek, csak a dolgok rósz 
oldalait keresik és szidják, nemcsak semmi eredményre 
nem jutnak, hanem még ama gyanút is fölébresztik 
maguk ellen, hogy az ellenségeskedés és rágalmazás 
szelleme által vezéreltetnek. Nem ilyen a jelen könyv- 
nek czélja. A mi következtetéseink egyébként ön- 
ként folynak az előzményekből. Az 1 7 89-iki mozga- 
lom centenáriuma alkalmából szemügyre vettük a 
franczia forradalmat összes nyilvánulásaiban s legköz- 
vetlenebb eredményeiben, s ily módon rámutattunk 
az örvényre, a melybe az országot tereli ; ily viszo- 
nyok között, midőn a közhatalomtól kezdve le a leg- 
szerényebb polgár sorsáig minden ma már talán ti- 
zenötödször vagy huszadszor is veszedelemben forog, 
nyugodtan várjuk a választ, a melyet e könyvünkre 
adhatnak. Befejezésül szükségesnek tartjuk még vizs- 
gálatunk eredményét röviden összefoglalni, hogy a 
tárgyalt kérdéseknek egyedül helyes, igaz és hatá- 
sos megoldását tiszta világitásba helyezzük. E meg- 
oldást a következő két tételbe foglalhatjuk össze: 

a forradalommal határozottan szakítani s az 1789-ikí 
reformmozgalmat okosan s teljes erélylyel érvényre 
juttatni. 

De hát, azt fogják mondani, ön a régi kormány- 
rendszert, az ország három rendjét s szóval mindazt, 
a mi 1789. előtt létezett, akarja visszaállítani? A vi- 
lágért sem. A századokat csak ugy nem lehet föltá- 
masztani, mint a halottakat. Az elmúlt száz esztendő 
jelentékenyen megváltoztatta a személyek és az ügyek 
állapotát, s őrültnek kellene lennie annak, a ki a be- 
állott változásokat figyelembe venni nem akarná. A 
tényekkel mindig számolni kell, de az elveket föladni 
soha sem szabad. 

I. — Legelőször is, a mi a vallást illeti, ha csak 
azt nem akarják, hogy az istentagadás és az anyag- 
éi viség a franczia társadalom teljes fölbomlását idézze 
elő, — és e tekintetben ugyancsak előre haladtak 
már, — okvetlenül szükséges, hogy a tiz parancsolat 
és az evangélium szabványai az államban, a család- 
ban, az iskolában újra érvényt nyerjenek és alkal- 
maztassanak; hogy a vallás a nyilvános, a családi és 
a magánélet összes nyilvánulásaiban és tetteiben azt 
a helyet, a mely joggal megilleti, újból visszanyerje; 
— máskülönben Francziaország napjai meg vannak 
számlálva s csak az a rendeltetése, hogy az ^gész 
világnak elrettentő például szolgáljon, mint oly nép, 
a mely küldetésének meg nem felelt, erkölcsi életé- 
nek gyökereit önmaga elvágta s ennek következtében 
elbukott s a semmiség, a feledés örvényébe sülyedt. 
Ez ama pont, a melyre nézve a múlt század álböl- 
csei s mai utódjaik leginkább tévedtek és tévednek; 

s a jellemek fejlesztésére és az erkölcsök tisztasá- 
gára nézve egyaránt káros, vallástalan és istentelen 
propagandájuknak kell tiüajdonitanunk, hogy ma oly 
tehetetlenség- és egyenetlenségre vagyunk kár- 
hoztatva. 

n. — A politikai téren, annyi meddő kísérlet és 
próbálgatás után, minden habozás és akadékoskodás 
nélkül vissza kell állítanunk a franczia uralkodóház- 
ban megtestesült nemzeti monarchiát, melynek jog- 
czimét nem egy múló, a körülmények kényszerítő 
vagy a zavarok meglepő hatása által kierőszakolt 
szavazás, hanem a nemzedékeknek nyolcz századon 
át állandósított beleegyezése és egyetértése állapí- 
totta meg; a nemzeti monarchiát, mely a jövőben 
csak ugy fogja megtűrni az átalakulásokat és refor- 
mokat, miként a múltban megtűrte, midőn egymásután 
majd hűbéri, majd korlátlan, majd mérsékelt s végre 
alkotmányos monarchiává lett ; a nemzeti monarchiát, 
mely már állandóságánál fogva is minden más kor- 
mányformánál alkalmasabb arra, hogy az országnak 
minden kivánható jogot és szabadságot adjon és biz- 
tosítson. Nem, a népnek természetét csak ugy nem 
lehet megváltoztatni, mint az egyes emberét. Nem, 
a nemzet testéből nem lehet kiszakítani egy lénye- 
ges szervet a nélkül, hogy ez által a nemzet élete 
ne veszélyeztessék. A nemzet erejének és életének 
fentartására nézve mindenekelőtt szükséges, hogy 
ama központi intézmény, mely neki létet adott, él- 
tette, kifejlesztette és nagygyá növelte, mely vele 
valósággal összeforrott s mely a történelem viszon- 
tagságai között nagysága és egysége állandó és 

egyedüli biztositékát képezte, a legnagyobb tisztelet- 
tel fentartassék. A politikái élet ezen okvetlenül 
szükséges tényezője nélkül állandó és rendszeres kor- 
mányformát szervezni akarni, eredménytelen szárny- 
próbálgatás. 

ni. — A nemzeti monarchia visszaállítása — néze- 
tünk szerint — magával hozza a tartományi élet fölélesz- 
tését is, mely nélkül minden reform hiábavaló. A franczia 
forradalom fötévelyeinek egyike — miként már mon- 
dottuk — abban állott, hogy ama másodrendű tör- 
ténelmi központokat, melyek a tartományok neve 
alatt mindmegannyi rendszeresített szervezetet képez- 
tek, eltörölte. A vámvonalaknak az ország határain 
belül való megszüntetése után is, miként ezt az 1789- 
iki megbizó levelek teljes joggal követelték, a tarto- 
mányoknak fenmaradása a nemzeti egységet sem 
katonai sem politikai szempontból nem veszélyez- 
tette volna. S mi volt ellenben a tartományok meg- 
szüntetésének eredménye ? Az, hogy minden politikai 
mozgalom Parisban öszpontosult s hogy Franczia- 
ország sorsa teljesen a főváros kénye-kedvétől függ. 
Jöjjön egy szerencsés katona s kerítse kézre a ha- 
talmat, vagy egy diadalmaskodó lázadás döntse meg 
a kormányt, egész Francziaország kénytelen meghó- 
dolni a győzőnek, bárki legyen is az, mivel az egy- 
kor hatalmas és jól szervezett tartományi gyűlések 
hiányában komoly „ellenállást kifejteni képtelen. Eb- 
ben rejlik összes forradalmainknak oka ; és ha e ba- 
jon nem segítenek, egyetlenegy kormány sem lesz 
tartós. De hát oly nehéz volna-e e téren a reform? 
Bizonyára nem, mert hisz a régi tartományokból va- 

lamit úgyis már visszaállítottak u. m. a vidéki felsó- 
biróságokat, az akadémiákat s legújabban a katonai 
főparancsnokságokat. Adják még hozzá a folytonosan 
változó többségtől függő egyedüli parlament ellen- 
súlyozására a tartományi rendeket, s az ország min- 
den lehető meglepetés és felforgatás ellen biztosítva 
lesz. Ezen elkerülhetetlenül szükséges ellensúly nél- 
kül, bármilyen legyen is különben a kormán)rforma, a 
forradalmak soha meg nem szűnnek. 

IV. — A közoktatásra vonatkozólag az államnak 
meg kell elégednie az őt megillető szereppel, mely 
abban áll, hogy felügyeljen, buzdítson és támogas- 
son, de nem abban, hogy önmaga tanítson és nevel- 
jen; ez utóbbira nem illetékes. Önálló, az államtól 
független, vidéki egyetemek, melyek a nélkül, hogy 
ministeri rendeletek által szabályoztatnának, önma- 
guk intézik ügyeiket, megállapítják rendszerüket s 
tantervüket s melyek a szellemi és tudományos éle- 
tet a tartományi központokba is beviszik, a hol az 
vagy nagyon kis mérvben létezik, vagy egészen 
hiányzik; oly valóban községi elemi iskolák, a me- 
lyekhez a tanitók megválasztására és az oktatás irá- 
nyára nézve a községi elöljáróság utján a család- 
atyáknak is van beleszólásuk : ime ezek ama szabad- 
ságok, a melyeket a tudománynak érdeke és az 
ország vallási, szellemi és erkölcsi kultúrája meg- 
kíván. 

V. — A polgári életben, ha Francziaország elnép- 
telenedésének, a földmüvelés, a kereskedelem és az 
ipar hanyatlásának elejét venni akarjuk, a franczia 
forradalom egyenlőségi elvei által sugalmazott örö- 

kösödési törvényeket okvetlenül uj vizsgálat alá kell 
vetnünk. A birtoknak minden egyes örökösödés al- 
kalmával erőszakos felosztása nemcsak a szabad vég- 
rendelkezési jogot sérti, hanem oly közgazdasági 
hiba is egyszersmind, melynek következményei az 
ország anyagi jólétét veszélyeztetik. 

yi. — A szocziális élet terén, Turgot és a franczia 
forradalom tanainak ellenére, a munkaszabadságon 
kivül ennek kiegészitése- és korrektivumául a teljes 
társulási szabadságot is mulhatlanul vissza kell álH* 
tani. Az ugyanazon mesterséget üzö iparosoknak, a 
munkások- és munkaadóknak önkéntes és szabad egye- 
sülése, minden egyedáruság és előjog kizárásával, 
az egyedüli hathatós és gyakorlati mód arra nézve, 
hogy a múlt század közgazdasági és szocziális elmé- 
leteiben rejlő individualizmus és szoczializmusnak ve- 
szélyeit elkerüljük. 

VII. — A franczia forradalomból származó milita- 
rizmusra vonatkozólag mit sem ajánlhatok. E tekin- 
tetben a jelen viszonyok között semmiféle reform sem 
lehetséges. Mindaddig, a míg Németország Elszász- 
Lotharingiát jogtalanul visszatartja, Európa az álta- 
lános fegyverkezés csapásától meg nem szabadulhat. 
Csakis ezen nagy igazságtalanság jóvátevése után 
térhetünk ismét vissza a honvédelem igaz elveihez, 
csakis ekkor következtetik be az általános lefegy- 
verzés, mely kétségkívül a népek legnagyobb javára 
s a keresztény polgáriasodás legnagyobb dicsőségére 
fog szolgálni. 

Nem mondottunk el mindent, de elmondottuk 
a lényegest. 

— 114 — 



-^ Végszó. »<- 

Ön tehát — fogják mondani — az 1789-iki forra- 
dalmi áramlat ellenében nemde a reakcziót ajánlja? 
A legkisebb habozás nélkül mondom ki az igent, 
mert Francziaországot valóban csakis egy mélyreható 
és hatalmas reakczió mentheti meg és pedig : a józan 
ész reakcziója az ábránd — utópia — ellen; a va- 
lóság reakcziója a képzelödés és agyrémek ellen ; 
a tapasztalás reakcziója a siralmas csalódások 
egész lánczolata ellen; az elvek reakcziója az elv- 
telenség ellen; a nemzeti örökségi jog reakcziója 
az erőszak bitorlásai ellen; a kereszténység reak- 
cziója az istentagadók és az anyagelviek ellen; 
az élni akaró nemzet reakcziója mindazon gyön- 
gítő és bénító okok ellen, melyek ma-holnap megöl- 
hetnék. Ha a jelen szerencsétlenségei és a jövő ve- 
szélyei ezen reakcziót fölébreszthetnék, áldani kellene 
az Istent s köszönetet mondani az ezen fölébredést 
elősegitő embereknek. Én a fölszabadulásnak csak 
egy módját ismerem s ez: szakítani a forradalmi el- 
vekkel, s ingadozás nélkül és erős kézzel újra hoz- 
zálátni az 1789-iki reformmunkához. Midőn e módot 
a jelen pillanatban fennen hangoztatni és hirdetni el- 
tökéltem, minden más tekintetet félretéve csakis a 
vallás és hazám java lebegett előttem ; mert szivem 
csak két érzelmet ismer: az Egyház és Francziaor- 
szág iránti szeretetet. 

